Dipanggil ‘Corona’, Wanita Ini Dibelasah Hingga Pengsan Oleh Penduduk India

India sedang berada di tengah-tengah gelanggang peperangan melawan COVID-19. Setakat hari ini, lebih 90,000 telah dilaporkan dijangkiti di sana. Namun, di dalam ketegangan menentang musuh yang tidak nampak, India diserang pula dengan masalah perkauman yang makin menebal.

Terbaharu, seorang gadis berumur 20 tahun dibelasah teruk oleh penduduk di Gurugram, India. Sebelum dipukul, dia juga sempat menerima kecaman penduduk dengan ada sesetengah daripada mereka memanggilnya sebagai ‘Corona’.

Gadis yang diserang itu namanya adalah Chong Hoi Misao. Misao berasal dari negeri Manipur, India. Dia dipukul oleh penduduk tempatan hanya kerana dia melalui kawasan tersebut. Misao juga telah diejek dengan nama Corona sebelum dipukul dengan sebatang kayu.

Laporan berita mengenai kejadian dan gambar kesan lebam di sekitar tubuh badan Misao juga turut tular di media sosial telah menimbulkan kemarahan netizen.

Menurut laporan lain, Misao diserang dengan kejam oleh beberapa orang dari Faizapur, Gurugram di Haryana disebabkan dia melalui kawasan tersebut. Dia berada di sana untuk bertemu dengan rakannya dan menghabiskan waktu tengahari dengan acara makan.

“Ketika dia mahu pulang, dia dihentikan oleh seorang wanita tua, yang secara kasar menghalangnya dari menggunakan jalan itu dan dia turut menyatakan bahawa jalan itu adalah milik peribadi. Dia mengganggunya dengan nada perkauman,” kata Joel kawan kepada Misao.

Selepas itu, semua anggota keluarga wanita tua itu termasuk menantu dan anaknya datang dan mula memukul Misao dengan tongkat. Kepala Misao bahkan dipukul dan diketuk dengan kuat. Dia kemudian diselamatkan oleh beberapa penduduk tempatan yang memanggil polis.

Namun, ketika polis sampai. Misao lebih kecewa apabila hanya diminta untuk berbaik semula dengan wanita tua itu. Dia lebih kecewa apabila pihak polis tidak memandang kes itu sebagai sesuatu yang serius.

Tertekan dengan tindakan itu, dia terus melaporkan kejadian yang menimpa dirinya kepada Pusat Bantuan & Sokongan Timur Laut (NESCH). Anggota NESCH sampai di lokasi serangan untuk menyiasat kejadian sekitar jam 8.30 malam waktu tempatan

Kejadian ini berlaku selepas dua hari kerajaan pusat berjanji pada Mahkamah Agung India bahawa mereka akan mengambil tindakan ke atas insiden serangan ke atas orang-orang di bahagian timur India pada 8 Mei lalu.

India mempunyai masalah perkauman yang sangat menebal. Akhir tahun lalu dilaporkan bahawa kaum muslim di sana telah diserang oleh penganut hindu selepas bertempuran berlaku di tengah-tengah ketidakpuasan hati terhadap undang-undang kewarganegaraan yang menindas kaum muslim.

Untuk bacaan lanjut mengenai situasi COVID-19 di India, klik pautan di bawah.

Kerajaan India Arah Hospital Asingkan Pesakit COVID-19 Muslim Dan Hindu

Rakyat India Berbaris Panjang Beli Arak, Mahu ‘Raikan’ Kelonggaran Perintah Lockdown


Dipantau Anggota Keselamatan Ketika Tonton Wayang Cetus Pelbagai Reaksi Netizen

Ketika ini, pawagam sudah dibenarkan beroperasi dan ramai sudah mula ke pawagam terdekat untuk menonton filem-filem baharu. Akan tetapi, tular beberapa keping gambar di pawagam yang menjadi buah mulut netizen.

Mana tidaknya, beberapa keping gambar yang menunjukkan anggota keselamatan berada di pawagam untuk mengawal dan memastikan pelaksanaan Prosedur Operasi Standard (SOP) yang ketat dijalankan telah mengundang pelbagai reaksi netizen.

Aku x tenang kalau tgk wayang mcm ni.. hahahaha pic.twitter.com/Y2gHncLjFh

Perkongsian gambar oleh pengguna Twitter @shahfahzan berjaya menarik perhatian ramai. Rata-rata netizen memberikan pelbagai reaksi dan ada yang mengatakan berasa cuak dijaga oleh anggota keselamatan.

Bukan itu sahaja, dapat dilihat komen netizen yang cukup menggelikan hati dan ‘overthinking’ disebabkan anggota keselamatan yang mengawal di sekitar pawagam.

I feel like someone might just accidentally sneeze and start shooting up the place ….. https://t.co/yTrWwFNkHf

— ♡ Natalie (´｡• ᵕ •｡`)♡ (@bvttslvtmeme) March 8, 2021

hahahaha siap ada askar ngan polis, lagi ngam kalau tgok citer psl war or mafia/gengster mcm ni 🤣 https://t.co/wwlBtn2RYD

— ʜ ᴀ ʀ ɪ ᴛ ʜ ( 陳 談 ) 🇮🇩 🇲🇾 🇦🇺 (@Rapharith) March 8, 2021

Komen ni saja dah lawak. Dah tu macam mana nak tahan gelak time tengok wayang nanti 🤣🤣🤣

Hahahahahaha kalau gini gaya takpelah 😂 ayuh kita mundur

Apa pendapat anda selepas melihat anggota keselamatan berjaga di pawagam? Sudahkah anda menonton wayang selepas pawagam dibuka semula?

Sementara itu, kami kongsikan senarai filem di pawagam ketika ini pada pautan di bawah ini.

Ini Antara Filem Menarik Yang Menanti Anda Di Pawagam Bermula 5 Mac 2021

5 Filem Korea Diinspirasikan Daripada Kisah Benar Yang Perlu Anda Tonton


Dipercayai Baling Pisau Hingga Sebabkan Kematian Adik, Kakak Direman 6 Hari

Remaja perempuan yang dipercayai membaling pisau ke arah adik lelaki hingga menyebabkan kematian telah ditahan reman enam hari mulai hari ini hingga 25 Oktober depan.

Perintah reman itu dikeluarkan Majistret Normadiana Mamat di Mahkamah Majistret Johor Bahru. Remaja berusia 18 tahun yang belajar di sebuah sekolah di Gelang Patah itu dibawa ke mahkamah pada 9.25 pagi.

Memetik laporan Harian Metro, remaja perempuan itu kelihatan sugul manakala tiada ahli keluarga beliau hadir ke mahkamah.

Difahamkan ahli keluarganya sedang sibuk berurusan di rumah mayat di Hospital Sultanah Aminah (HSA) sehingga selesai proses bedah siasat mangsa.

Remaja wanita 18 tahun dipercayai membaling pisau kepada adiknya sehingga maut, dibawa ke Mahkamah Majistret Johor Bahru pagi ini bagi mendapat perintah reman. pic.twitter.com/NkXeoIAGw5

— BERNAMA TV 🇲🇾 (@BernamaTV) October 20, 2022

Media semalam melaporkan kematian seorang remaja berusia 16 tahun yang disahkan meninggal dunia dipercayai tertusuk pisau yang dibaling kakaknya.
Kejadian dipercayai berpunca daripada perselisihan faham akibat berebut tempat duduk dalam kereta ketika pulang dari sekolah.

Polis menerima panggilan berhubung kejadian pada 2.15 petang semalam. Hasil siasatan mendapati kejadian berpunca daripada pergaduhan adik-beradik.

Kakak mangsa mengaku membaling pisau ke arah mangsa selepas dipersenda ketika masuk ke rumah. dan kes disiasat mengikut Seksyen 302 Kanun Keseksaan.


Dipercayai Mabuk Ketika Ganggu Wanita, Pemandu Kelisa Ditahan Polis

Semalam tular satu rakaman video di mana seorang wanita berhadapan dengan pemandu Perodua Kelisa yang menghalang lalu lintas dan mengucapkan perkataan berbaur gangguan seksual.

Pada petang semalam juga Ketua Polis Daerah Port Dickson, Superintendan Aidi Sham Mohamed, berkata lelaki berusia 38 tahun itu dipercayai mabuk ketika insiden itu berlaku telah ditahan untuk siasatan lanjut.

Beliau berkata, susulan satu laporan polis dibuat seorang wanita selepas video berdurasi 34 saat dimuat naik oleh pemilik akaun Twitter @nanmanjoi8715.

— MALAYSIA MOST VIRAL (@MALAYSIAVIRALLL) April 11, 2023

“Dalam video itu yang memaparkan seorang individu menghalang sebuah kereta keluar daripada tempat meletak kenderaan sambil mengeluarkan kata-kata lucah terhadap seorang wanita.

“Kes ini disiasat mengikut Seksyen 509 Kanun Keseksaan dan Seksyen 14 Akta Kesalahan Kecil 1955 kerana dipercayai mengaibkan kehormatan serta mengeluarkan perkataan tidak sopan di khalayak awam.

“Saringan awal urin terhadap lelaki itu adalah negatif dan tiada rekod kesalahan lampau,” katanya dalam satu kenyataan media di sini tadi.

Aidi Sham meminta orang ramai tidak mencetuskan kegusaran awam dengan viral video itu serta memberikan komen yang boleh menggugat ketenteraman awam kerana boleh menyalahi Seksyen 233 Akta Komunikasi dan Multimedia 1998.


Dipercayai Mabuk, Lelaki Ini Dibelasah Pekerja Pasar Raya Kerana Tidak Memakai Pelitup Muka

Lebih setahun sejak pandemik COVID-19 menyerang Malaysia, sudah pastinya orang ramai sudah cukup faham dengan SOP yang ditetapkan pihak kerajaan untuk memakai pelitup muka di tempat awam untuk mengelakkan penularan wabak ini.

Terbaharu, tular di media sosial baru-baru ini apabila seorang lelaki yang dipercayai sedang mabuk memilih untuk tidak memakai pelitup muka dalam memasuki sebuah pasar raya di Padawan, Sarawak.

Berikutan keengganan beliau, lelaki ini dikatakan telah dibelasah beberapa pekerja premis perniagan tersebut di mana terdapat individu yang rakam kejadian tersebut sekaligus menjadi tular di media sosial.

Menurut Pemangku Ketua Polis Daerah Padawan Deputi Superintendan Lim Jaw Shyong berkata kejadian tersebut berlaku sekitar jam 4.30 petang di mana sewaktu pasukan Task Force 4 COVID-19 tiba di tempat kejadian, lelaki yang dipecayai mabuk itu sudah beredar daripada kawasan pasar raya berkenaan.

Pihak polis turut berjumpa dengan pengurus pasar raya dan dimaklumkan lelaki berkenaan sudah dinasihatkan untuk tidak memasuki kawasan pasar raya kerana tidak memakai pelitup muka. Walau bagaimanapun, lelaki berkenaan tetap berkeras dan mengamuk untuk masuk ke pasar raya sebelum pihak pekerja terpaksa menggunakan kekerasan untuk menghalau beliau.

Difahamkan tiada sebarang kecederaan serius berlaku kepada lelaki berkenaan dan pihak polis masih lagi belum menerima sebarang laporan polis setakat jam 6 petang semalam.

Pelitup muka bernilai RM1,699 YB Tajuddin berjaya menjadi perhatian netizen sewaktu sidang media berikutan penawaran teknologi pembersihan udara.

Dilengkapi Teknologi Pembersihan Udara, Pelitup Muka Bernilai RM1,699 YB Tajuddin Jadi Perhatian Netizen

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa


Diperdaya Sindiket Macau Scam, Warga Emas Rugi Lebih RM1 Juta

Seorang pesara wanita yang berusia 74 tahun telah kehilangan wang simpanan sejumlah RM1,007,673.33 juta selepas menjadi mangsa sindiket Macau Scam pada tahun lalu.

Wanita tersebut dipercayai telah ditipu oleh dua individu yang menyamar sebagai petugas Pos Malaysia Berhad (Pos Malaysia) dan Polis Diraja Malaysia (PDRM).

Menurut laporan terbitan New Straits Times, beliau telah menerima panggilan pada 25 September yang lalu dari ibu pejabat Pos Malaysia yang memaklumkan bahawa terdapat sebuah bungkusan yang mengandungi kad pengenalan, buku cek serta tiga kad mesin pengeluaran wang automatik (ATM) kepunyaan beliau.

Ketua Polis Daerah Petaling Jaya, Asisten Komisioner Nik Ezanee Mohd. Faisal berkata panggilan tersebut kemudiannya telah disambungkan ke Sarjan Fairul yang mendakwa dirinya dari Ibu Pejabat Polis Kontinjen (IPK) Sabah dan telah memaklumkan bahawa mangsa terlibat dalam kes pengubahan wang haram dan sedang di dalam siasatan.

“Panggilan itu sekali lagi disambungkan kepada seorang lagi individu lelaki bernama ‘Wan’ yang mengugut mangsa dengan mengatakan bahawa mangsa akan ditangkap dan direman jika enggan memberi kerjasama sepanjang ‘siasatan mereka’.

“Bimbang dengan ugutan tersebut, mangsa akur dengan permintaan suspek dan telah memberikan maklumat akaun banknya kepada ‘Wan’ serta memindahkan RM833,000 daripada akaun Tabung Haji ke dalam akaun Maybanknya,” katanya dalam kenyataan hari ini.

Menurut Ezanee, pada 5 Oktober tahun lalu, ‘Wan’ telah meminta warga emas tersebut untuk menyerahkan kad Maybanknya, yang didakwa diperlukan untuk mengeluarkan wang itu bagi tujuan pengauditan dalam kes pengubahan wang haram yang beliau sedang siasat.

Gara-gara bimbang akan disabitkan dengan aktiviti penggubahan wang haram, keesokan harinya mangsa telah pergi ke pusat beli-belah Atria dan telah meletakkan kad Maybank di atas peti surat seperti yang diarahkan.

Pada 28 Oktober 2020, mangsa turut melakukan beberapa lagi transaksi pemindahan wang kepada suspek yang bernilai RM75,000 dan diikuti empat lagi transaksi selepas beliau memindahkan RM84,500 ke dalam akaun Maybanknya.

Perkara tersebut telah menyebabkan warga emas tersebut mengalami kerugian yang dianggarkan mencecah RM1,007,673.33 selepas terpedaya dengan sindiket tersebut.

Ianya difahamkan sindiket tersebut sering menjadikan warga emas sebagai sasaran kerana mereka kurang mahir serta tiada pendedahan berkenaan jenayah siber.

Baca perkongsian kami yang terdahulu berkenaan seorang wanita yang telah ditipu lebih RM300,000 melalui pautan di bawah.

Kerana Percayakan ‘Andy Lau’ Sebagai Kekasih, Wanita Ini Telah Ditipu Lebih RM300,000

Nabil Ahmad Antara Individu Yang Dipanggil SPRM Berhubung Isu Macau Scam

Tidak Tampil Bantu Siasatan Kes ‘Macau Scam’, Pelakon Lelaki Dan Pengacara Wanita Akan Dipanggil SPRM


Diperlekeh Azwan Ali, Naim Daniel Tenang Jawab Cacian Dengan Penuh Matang

Bila sudah berada di puncak, sudah pasti ada saja cubaan yang datang untuk menguji kekuatan dan kematangan sebenar seseorang.

Buat penyanyi Naim Daniel yang baru sahaja memenangi Anugerah Juara Lagu dua hari lepas, dia pula diuji dengan komen berbentuk cacian yang diberikan artis kontroversi Azwan Ali di laman Twitter.

Melalui ciapan yang dibuat di akaun @DivaAATersohor itu, Azwan berkata dia tidak mengenali siapa Naim Daniel yang baru sahaja memenangi antara pengiktirafan berprestij muzik negara itu.

Bagaimanapun, Naim yang sesuai dengan statusnya bergelar sebagai salah seorang pemenang AJL dan kini boleh berada sebaris dengan artis-artis ternama seperti M Nasir, Search, Ramlah Ram dan ramai lagi tidak mudah melatah dengan komen tersebut.

Sebaliknya dia mengulang kicau kembali Tweet tersebut dengan memberikan salam sebagai tanda hormat dan membuat kenyatan yang mungkin mengejutkan ramai orang.

Salam Uncle Azwan, sayalah "JADAH" yang support Uncle Azwan ketika PRU 14 pada tahun sudah. Saya sedar masih banyak lagi perkara yang perlu saya pelajari dalam industri ini. Semoga Uncle Azwan dipeluk cinta Allah sentiasa. Aamiin. https://t.co/jPdrHyB9ms pic.twitter.com/JVRexaefno

— Naim Daniel (@naimdanielx) February 10, 2020

Sekurang-kurangnya jika anda tidak mengikuti Naim di Instagramnya sebelum ini, mungkin anda tidak tahu bahawa dia adalah salah seorang yang menyokong keputusan Azwan Ali bertanding di Pilihan Raya Umum ke 14 yang lalu.

Dalam kiriman asalnya di Instagram sebelum ini, Naim bertindak mengambil pendirian berbeza dalam isu tersebut apabila memuji semangat dan disiplin yang ditunjukkan Azwan ketika itu.

“Saya rasa setiap ahli politik di negara ini perlu memberi perhatian kepada semangat yang ditunjukkan lelaki ini (Azwan).

“Walau tak menang, Diva AA, hands down (hormat) for you,” tulisnya di Instagram.

Walaupun mendapat layanan berbeza dari Azwan selepas memenangi AJL, Naim dilihat tenang dalam isu tersebut dan masih menghormati Azwan sebagai orang lama dalam industri hiburan tanah air.

Malah di akhir ciapannya, dia sempat berdoa buat Azwan agar ‘dipeluk cinta Allah sentiasa, Amin’ dan respon balasnya itu juga turut mendapat pujian daripada netizen-netizen di Twitter.

It’s okay naim, we could see from here , maturity is not based on the age.

— imfuckingidiot (@imfuckingidiot1) February 10, 2020

Woww.. Bagus naim. Nampak siapa yang matang kat sini.

Biar la dia nak cakpa apa pun, kami nampak siapa menang 😃

— Aunty-Bacteria (@Ketuarumahhijau) February 10, 2020

Love the way you encounter his words Naim. Contoh anak muda yg tak mudah melatah 👍🏻🧡😊

— Nepp 🤪 (@hanief_ramli) February 10, 2020

Nampak awak lebih matang dari dia naim. Biarkan dia. Tak usah peduli apa dia cakap. Moga terus sukses 😊

— Deeyana (@dyananrdin) February 10, 2020

Bagi anda yang masih belum mengetahui keputusan penuh Anugerah Juara Lagu ke 34 baru-baru ini, klik pautan di bawah untuk membaca.

Dipuji Netizen, Inilah ‘Makeup Artist’ Di Sebalik Solekan Seram Aepul Drama Band Di Pentas AJL 34

Netizen Luah Kekecewaan ‘Comeback’ Dato’ Siti Di AJL Terpalit Kesilapan Teknikal


Diperlekehkan Dan Jadi Bahan Jenaka Penyampai Radio, Guru Sains Ini Akui Kelemahan Diri

Semalam kecoh di media sosial apabila penyampai radio tempatan telah memuat naik sebuah video memperlekehkan cikgu Sains yang kelihatan kurang fasih mengajar dalam bahasa Inggeris dalam TV.

Video tersebut mendapat kecaman netizen dan penyampai radio itu turut memohon maaf dalam satu kenyataan. Bukan itu sahaja, penyampai radio itu turut digantung tugas sementara akibat tindakannya itu.

Lantaran itu, dalam satu perkongsian di Facebook, cikgu yang dikenali sebagai Rafidah Rahmat ini mengakui kelemahan diri dan berjanji akan memperbaiki kemahiran bahasanya demi mendidik anak bangsa.

Perkongsian cikgu Rafidah Rahmat itu telah mencuri perhatian ramai. Rata-rata pengguna media sosial memberi kata-kata positif dan semangat buat dirinya untuk terus mendidik anak bangsa.

Nanga cikgu sedih is that kind of sad that hits you right in the heart, all of us must have seen our teacher got their heartbroken during our school life & you know how that feels

Please give Cikgu Rafidah a chance to improve, all the best cikgu and God bless https://t.co/4KvJliZw0D

No matter how smart you are never make fun of a teacher. Their blessing are key to everything. 👌🏻 https://t.co/gwNTEIKQ5I

Malah, ramai tidak bersetuju dengan tindakan penyampai radio tersebut yang sedikit sebanyak melukakan hati cikgu ini dan berharap cikgu Rafidah tidak patah semangat mengajar. Apakah pendapat anda akan hal ini?

Sementara itu, kami kongsikan artikel berkaitan isu ini buat anda yang terlepas pada pautan di bawah.

Gara-Gara Tular Video Ketawakan Guru, Penyampai Radio Ini Digantung Tugas Sementara

Penyampai Radio Dihujani Kecaman Selepas Video TikTok Ketawakan Guru Tular


10 Item Pilihan Kami Sempena Lazada Birthday Sale

Tahniah kepada Lazada kerana menyambut ulang tahun ke-4 laman e-commerce ini beroperasi di Malaysia. Sebagai tanda terima kasih, Lazada membuat potongan harga sehingga 90% kepada produk-produk yang ada di laman rasmi mereka! Sebelum itu, lihat keputusan survey yang mereka buat baru-baru ini.

Jadi, inilah masa yang sesuai untuk belikan barang untuk sesiapa yang anda mahu! Di sini kami memilih 10 barangan yang anda boleh beli di Lazada dengan potongan harga yang hebat.

Jika anda hendak menukar TV yang baru, boleh cuba jenama ini. TV ini menyokong kabel HDMI dan juga ada port USB jika anda ingin lihat sesuatu menerusi pendrive anda.
Beli di sini.

Ini antara promosi yang anda boleh dapat hanya di Lazada. Anda akan dapat pendrive dan juga kad memori dengan kapasiti 32GB dengan membeli dari promosi ini. Cool bukan?
Beli di sini.

Promosi yang ini kami suka. Jenama Oakley jika di luar harganya memang jarang akan sale. Lagi-lagi model Frogskin. Tetapi untuk Lazada Birtday Sale ini, anda boleh belinya dengan potongan harga 65%!
Beli di sini.

Radio kereta anda dah outdated dan hanya boleh mainkan kaset? Masa untuk bertukar kepada radio kereta jenama Sony ini.
Beli di sini.

Permainan ini sesuai untuk adik atau anak anda. Bagi mereka papan hitam ini untuk mereka conteng. Budak-budak ni kreatif. Jadi biar mereka kreatif di papan hitam, bukan di dinding rumah anda.
Beli di sini.

Kaum pasti tahu jenama Tefal ini. Ianya berkualiti dan untuk sale Lazada ini, set perkakas dapur ini sedang dalam potongan harga 50% di Lazada.
Beli di sini.

Pada abang-abang rider di luar sana, SJCAM SJ4000 ini memang murah berbanding di luar sana. Menurut testimoni pembeli sebelum ini, memang berbaloi. Beli ini untuk rakam apa sahaja yang terjadi ketika anda sedang menunggang.
Beli di Sini.

Tiada masa untuk ke gym? Beli set dumbell dan barbell ini. Dengan potongan harga lebih 70%, inilah masanya untuk anda mendapat badan idaman yang anda inginkan.
Beli di sini.

Kalau promosi untuk telefon bimbit pula, kami rasa ini yang paling berbaloi dengan harganya. Boleh beli untuk dijadikan telefon kedua anda.
Beli Di sini.

Bagi ibu bapa yang sedang mencari stroller baru untuk bayu anda, boleh pertimbangkan untuk membeli stroller ini. Berdasarkan testimoni produk ini oleh pembeli sebelum ini, semuanya berpuas hati.
Beli di sini.

Ini adalah pilihan kami barangan yang sedang dalam promosi hebat di Lazada. anda boleh ke Lazada untuk tengok item lain yang sedang on sale. Fuh, rambang mata tak tahu nak pilih sebab banyak barang yang best. Ingat, tawaran ini cuma dari 15 Mac hingga 18 Mac 2016 ini sahaja! Cepat jangan lepaskan peluang.


29 Tahun Beroperasi, Hard Rock Cafe Di Osaka Terpaksa Ditutup Angkara COVID-19

Penularan wabak COVID-19 telah dilihat memberi kesan yang serius terhadap ekonomi yang bukan sahaja telah melanda negara Malaysia bahkan di seluruh dunia. Malah ramai pengusaha yang terlibat di dalam perniagaan makan dilihat terpaksa gulung tikar akibat terkesan dengan pandemik COVID-19.

Seperti yang berlaku pada salah satu cawangan Hard Rock Cafe Jepun yang difahamkan terpaksa ditutup cawangan yang terletak di Osaka kerana pihak tersebut tidak dapat menanggung kos operasi serta telah mengalami kekurangan pelanggan ekoran pandemik COVID-19.

Menurut sumber, cawangan tersebut difahamkan telah beroperasi buat kali terakhir pada 31 Januari yang lepas setelah hampir 29 tahun beroperasi.

“Hari ini bertarikh 1 Februari di Osaka, Jepun. Pada 31 Januari 2021 semalam, Hard Rock Cafe Osaka telah beroperasi buat kali terakhir. Berikut merupakan video menunjukkan lampu telah dimalapkan buat kali terakhir di Hard Rock Cafe Osaka,” kongsi HRC Worldwide Community di laman Facebook.

Walaupun begitu, penutupan cawangan Hard Rock Cafe di Osaka bermakna Jepun mempunyai beberapa cawangan Hard Rock Cafe yang masih lagi beroperasi termasuklah yang terletak di Universal Citywalk Osaka.

Baca juga perkongsian yang pernah kami kongsikan sebelum ini melalui pautan di bawah.

Gara-Gara COVID-19, 128 Cawangan Jenama Coklat Mewah Godiva Bakal Ditutup

Pernah Menjadi Lokasi Filem Bruce Lee, Restoran Ini Kini Ditutup Angkara Pandemik

5 Tahun Beroperasi, Hard Rock Cafe Kota Kinabalu Telah Ditutup Secara Rasmi


Diperli Bayar Zakat Lebih RM50,000, Amil Cerita Sisi Sebenar Aliff Syukri

Usahawan kosmetik terkenal Aliff Syukri sering saja berjaya mencuri tumpuan rakyat Malaysia tidak kira apa jua yang dilakukannya terutama di ruangan media sosial.

Terkini, hantaran yang dibuatnya di Instagram @aliffsyukriterlajaklaris mengenai pembayaran zakat beberapa hari lalu turut menjadi bualan hangat netizen.

Komitmen sy setiap bulan @pusatpungutanzakat saham di akhirat.. walapun sale jatuh teruk tpi sy masih kuat dan team sy boleh buat sale puluhan ribu dan ratusan ribu..kami ada rahsia.. nak tau kena lah join dulu… kepada anda yg nak berjaya dan jadi sebahagian dari team sy moda rm350 starting.. Boleh WhatsApp nombor phone +60 10-654 9540 (no bisnes bukan bantuan) plz wussp sahaja

A post shared by  Ohabangkosmetik (@aliffsyukriterlajaklaris) on Apr 13, 2020 at 6:55am PDT

Selepas membuat hantaran yang memaklumkan beliau telah membuat pembayaran zakat, ada beberapa orang netizen dilihat meninggalkan komen negatif mengenai perkara itu.

Walaupun ia dilihat sebagai perkongsian yang menceritakan bagaimana perniagaan beliau masih mampu bertahan dengan situasi ekonomi yang tidak menentu ketika ini, namun ia masih dilihat seperti disalah tafsir oleh segelintir masyarakat.

Walaupun ada yang menganggap hantaran yang dibuatnya sekadar untuk menunjuk-nunjuk, seorang amil zakat tampil menceritakan kisah sebenar Aliff Syukri dan kisah bayaran zakatnya di Twitter.

Menurut Faisal Rahim, Aliff Syukri memang diketahui sebagai seorang usahawan yang tidak pernah terlepas membayar zakat setiap bulan sebelum ini.

Sebab Aliff Syukri dah tunjuk, sebenarnya memang beliau seorang peniaga yg konsisten bayar zakat setiap bulan.

Zakat beliau dah membantu beribu-ribu asnaf.

Walaupun aku tak pernah beli produk beliau, tapi aku doakan perniagaan beliau berkembang maju dengan asbab membayar zakat. pic.twitter.com/wsxl69832o

— Faisal Rahim (@acaiijawe) April 14, 2020

“Satu perkara yang aku puji Aliff Syukri ini, beliau konsisten bayar zakat dari perniagaan beliau kecil sampai tahap sekarang.

“Malah dari usia beliau belasan tahun sudah bayar zakat perniagaan. Itu sisi lain yang ramai orang tidak nampak. Mungkin ia satu sebab maju bisnesnya,” kongsi amil tersebut.

Menjelaskan mengenai tindakan Aliff yang dilihat menunjuk bayaran zakat yang telah dibuat, beliau berkata zakat memang tersenarai sebagai ibadah yang dibenarkan untuk dihebahkan.

Perkara ini menurutnya akan menggalakkan orang lain untuk mencontohi dan menimbulkan keinginan membayar zakat.

Baca perkongsian kami sebelum ini yang membicarakan kekeliruan dalam kalangan masyarakat mengenai perbezaan antara zakat dan sedekah. Klik pautan di bawah untuk membaca.

Perbezaan Zakat Dan Sedekah Yang Sering Menjadi Kekeliruan Masyarakat

Bantuan Zakat Sering Dikontroversikan, Ini Apa Yang Anda Perlu Tahu


Diberi Upah Serendah RM4.10 Oleh Datin, Lelaki Ini Tampil Beri Penjelasan Buat Para ‘Runner’

Baru baru ini tular di media sosial apabila kenyataan seorang runner yang mengatakan bahawa beliau hanya dibayar RM 4.10 sahaja iaitu baki daripada RM200 bayaran harga barang runcit yang dibeli oleh runner tersebut.

Tugasan runner seperti personal shopper bukan satu tugasan yang mudah terutama dalam waktu PKP seperti sekarang dengan adanya sekatan jalan raya serta bahaya terdedah kepada ancaman virus COVID-19. Risiko tinggi.

Walaupun runner tersebut cuba untuk bertenang dan menerima kenyataan tetapi bagi saya tindakan Datin itu sangat sangat tidak rasional. Ramai yang cakap, minyak dah murah sekarang kenapa perlu caj runner banyak banyak.

Kita semua kena faham, kos untuk runner bukan sahaja untuk petrol, kos buruh runner, wear and tear seperti tayar motor, servis moto dan banyak lagi. Itu semua kos yang perlu ditanggung.

Saya pun dulu pernah menjadi seorang runner, dan sekarang mengetuai operasi GetRunner, iaitu sebuah platform yang menyediakan servis runner di Terengganu, Kelantan dan Kedah, tindakan Datin tersebut bagi saya agak keterlaluan dan membuatkan ramai geng geng runner marah serta tidak puas hati.

Ada orang yang berusaha melalukan sesuatu untuk tidak jatuh miskin tetapi harus kita ingat juga ada orang yang berusaha melalukan sesuatu untuk terus hidup dan menyara keluarga dirumah.

Semenjak negara kita dilanda COVID-19 dan PKP dilaksanakan, permintaan untuk servis runner meningkat secara mendadak, disamping semakin ramai yang memilih untuk menjadi seorang runner bagi menampung perbelanjaan hidup diwaktu PKP.

Perkhidmatan pergi mengambil dan menghantar barang atau lebih dikenali sebagai runner adalah sebenarnya singkatan bagi perkataan run errand atau melakukakan tugasan, cuma di negara kita runner lebih sinonim dengan delivery boy atau mat despatch.

Perkhidmatan runner telah lama berkembang di luar negara seperti Deliveryroo di Aussie, Meituan Dianping di China dan Dunzo di India. Kebelakangan ini perkhidmatan runner juga telah berkembang dan menjadi satu budaya, terutama di bandar besar dengan wujudnya servis seperti FoodPanda, GrabFood, BungkusIt, GetRunner dan MatDespatch.

Terdapat juga runner persendirian atau personal runner yang menjalankan tugadan runner tanpa terikat pada mana mana platform mahupun platform.

Perintah kawalan pergerakan, sekatan jalan raya dan kebimbangan terhadap jangkitan terhadap virus COVID-19 mungkin juga ketidakupayaan untuk melakukan sesuatu tugasan seperti membeli barang keperluan dapur menyebabkan khidmat runner semakin diperlukan ketika ini.

Umumnya, khidmat runner digunakan oleh individu yang kesibukan masa atau mempunyai tugas lain yang perlu diselesaikan mahupun bagi mereka yang mempunyai masalah kesihatan.

Sebagai contoh, GetRunner selalu mendapat tugasan daripada penjawat awam seperti cikgu untuk membelikan makanan tengahari kepada ibu atau ayah yang uzur dirumah dan sekarang di sebabkan oleh PKP GetRunner banyak mendapat tugasan anak anak diperantaun yang memerlukan servis membeli keperluan harian bagi kegunaan keluarga di kampung halaman.

Melihat senyuman diwajah ibu dan ayah dikampung setelah menerima kiriman barang daripada anak masing masing, membuatkan runner sekalian sangat gembira kerana dapat memberi bantuan disaat ada yang memerlukan.

Antara tugasan lain yang dilakukan runner ialah mengambil dan menghantar parcel di pejabat pos, memperbaharui cukai jalan kenderaan, membeli barang barang dapur di pasaraya, membeli makanan dan sebagainya.

Mereka akan mengambil dan menghantar barang yang mampu dibawa dengan motosikal kerana kebanyakan runner menggunakan pengangkutan motosikal. Ada juga runner yang menggunakan kereta bagi melakukan tugasan seperti membeli keperluan dapur dan menghantar suprise delivery seperti kek dan belon kepada pelanggan.

Apa yang menarik mengenai servis runner adalah kebanyakan runner akan berusaha bersungguh-sungguh untuk memenuhi keperluan pelanggan, sehingga ada yang sanggup mendahului sendiri duit mereka dahulu untuk membeli barang disebabkan pelanggan yang tiada online banking.

Saya sebenarnya sangat respect kepada runner dan rider seperti FoodPanda yang sanggup berhujan panas, meredah jalan raya dan mempetaruhkan nyawa masing masing disaat negara dilanda COVID-19 semata semata untuk menghantar kenyang kepada anda yang lapar, menyenangkan tugasan bagi anda yang sukar.

Kembali kepada isu bayaran runner, ada juga saya baca di Facebook ada pelanggan yang tidak berpuas hati kerana dikenakan yang bagi meraka “mahal” oleh runner. Kita kena faham runner itu sendiri ada pelbagai jenis. Ada beza antara runner on demand, runner kumpul order, runner yang mark up harga dan runner seikhlas hati. Caj tidak sama.

Setiap runner ada cara melaksanakan tugasan yang tersendiri. Sejujurnya saya tidak bersetuju dengan istilah runner seikhlas hati kerana everything got it price. Jadi kepada para runner, hargailah penat lelah anda dengan nilai bayaran yang setimpal.

Jadi apakah pendapat anda? Adakah anda merasakan kerja runner itu mudah dan hanya perlu dibayar dengan upah yang murah? Kalau dulu ada yang mengatakan runner ini tugasa yang tidak bermaruah kini saya rasa para runner dan rider boleh diletakkan hampir sebaris dengan doktor, jururawat, polis dan askar kerana berkhidmat kepada kita semua diwaktu saat seperti sekarang.

Tidak salah kalau saya gelarkan runner dan rider seperti FoodPanda, GrabFood, Bungkusit, MatDespatch, GoEat, DeliveryEat dan banyak lagi sebagai frontliner yang tidak didendang.

Dalam usaha untuk menghargai serta menyelami tugas para runner, CEO syarikat penerbangan ini sanggup turun padang untuk turut menjadi runner menghantar makanan kepada para pelanggan.

CEO Syarikat Penerbangan Turun Padang Jadi ‘Runner’ Hantar Makanan Kepada Pelanggan

Kesan COVID-19, Juruterbang Tukar Kerjaya Jadi ‘Runner’ Untuk Teruskan Hidup

Pelajar Cemerlang UNISZA Ini Miliki Syarikat ‘Runner’ Bernilai RM1 Juta


Dipersenda Berbaju Sejuk Bersama Vespa Di Kelantan, Lelaki Ini Rupanya Guru Mengaji Al-Quran

Baru-baru ini tular perkongsian di media sosial mengenai sekumpulan pemuda dari pantai timur tanah air yang mengenakan baju musim sejuk ketika sesi bergambar bersama motosikal klasik mereka.

Walaupun ramai yang melihat ianya sebagai sesuatu yang menarik tidak kurang juga ada yang mengambil pendekatan untuk tidak bersetuju dengan perkara itu dan mengecam tindakan mereka bergambar seperti berada di luar negara itu.

Gambar-gambar itu menurut portal Sinar Harian diambil individu yang menyertai konvoi Vespa yang memilih tema Mods pada 28 Jun lalu yang dianjurkan Art of Speed Malaysia.

Individu yang tular tersebut, Muhamad Hafizul atau dikenali sebagai Pijo berkata pemilihan gaya itu bagaimanapun bukan semata-mata memenuhi tema tetapi bagi menonjolkan keistimewaan gaya si pemakai.

Walaupun niatnya hanyalah untuk memperagakan gaya fesyen, namun ada juga sesetengah netizen yang mengecam dan mempersendakan gaya mereka di media-media sosial.

Susulan daripada pandangan negatif netizen terhadap lelaki tersebut dan kumpulannya, seorang pengguna Facebook pada semalam tampil mendedahkan sesuatu yang mungkin ramai tidak tahu mengenai lelaki yang dikecam mereka sebelum ini.

Menurut perkongsian yang dibuat Izzudin Jes di Facebook, salah seorang lelaki tersebut menurutnya merupakan rakan beliau sewaktu menyambung pelajaran di Kelantan suatu ketika dahulu.

“Mungkin bagi mereka ada yang kelakar sebab berpakaian gaya vintage macam ni, mungkin minat mereka.

“Tapi kamu tahu tak , salah seorang dalam gambar itu al-hafiz. 30 juzuk dalam kepala, dulu hari-hari aku dengar dia mengaji sebelum subuh memang syahdu, bacaan dia mantap, kita nak baca Al-Quran pun susah.

Bukan saja istimewa kerana boleh mengaji dengan baik malah menurutnya rakannya itu juga kini sudah memulakan inisiatif mengajar anak-anak muda mengaji.

“Sekarang dengar dengar dia dah mula mengajar ramai anak anak muda mengaji. Itu saja nak cerita, banyak kebaikan dia cukup yang tahu sahaja tahu.

“Mungkin masing-masing ada minat masing-masing tapi lu memang ustaz rock. Terus kan hobi lu bro,” tulisnya di Facebook.

Tahukah anda apakah kesannya jika anda tidak membasuh seluar jeans yang telah dipakai selama lebih setahun? Baca perkongsian di pautan di bawah untuk mengetahui mengenainya.

Apakah Kesan Jika Anda Memakai Seluar Jeans Yang Tidak Pernah Dibasuh Selama 15 Bulan?

Dior Dan Vespa Jalin Kerjasama Hasilkan Model 946 Edisi Terhad

Pengumpul Levi’s Vintaj Dari Malaysia Sanggup Labur RM300,000 Untuk 3 Helai Jeans Ini


Dipersenda Minta Sunting Gambar Ala Parasite Secara Percuma, Daiyan Trisha Tampil Beri Penjelasan

Siapa sangka niat penyanyi meningkat naik Daiyan Trisha yang cuba untuk berinteraksi dengan peminatnya di Twitter baru-baru ini mencetuskan sedikit salah faham apabila dia dikatakan cuba mengambil kesempatan terhadap peminatnya.

Dalam hantaran yang dibuat Daiyan pada hujung minggu lalu, penyanyi itu membekalkan sekeping gambar dirinya bersama pintu dan meminta agar peminatnya menyunting gambar tersebut menjadi seperti poster filem Korea, Parasite dan memasukkan tajuk lagu baru terbarunya bersama poster tersebut.

can y'all turn this into an ala-ala parasite poster but with on my way as the title pic.twitter.com/vXoj4igm4d

— Daiyan Trisha (@daiyantrisha) July 5, 2020

“Bolehkah anda semua menukar (gambar) ini menjadi seperti ala-ala poster Parasite tetapi dengan (meletakkan) On My Way sebagai tajuknya?” tulis Daiyan di Twitter.

Namun niatnya untuk cuba berinteraksi bersama peminatnya itu bagaimanapun seperti disalah anggap oleh sesetengah netizen yang mempersendakan tindakannya itu.

Dengan ada yang beranggapan dia cuba mengambil jalan mudah dengan meminta peminat membuat poster tersebut, ada netizen yang menggesa agar beliau mengupah designer beliau sendiri bagi tujuan tersebut.

Tidak cukup dengan gesaan itu, ada juga sesetengah daripada mereka yang dilihat mengambil perkara itu dengan lebih serius dan cuba membuat poster tersebut tetapi seperti mempersendakan penyanyi tersebut.

Menyedari inisiatifnya untuk berinteraksi bersama peminatnya itu mula disalah anggap sesetengah pihak, Daiyan akhirnya tampil membuat penjelasan mengenai perkara itu.

Melalui satu hantaran di akaun Twitternya, Daiyan menjelaskan dia sebenarnya sudah mengupah designer nya sendiri bagi tujuan tersebut dan turut berkongsikan poster asal untuk lagu On My Way itu.

“Saya mempunyai design (poster), ini adalah hasil kerja yang telah dibayar, untuk lagu saya.

“Saya sentiasa membayar pekerja kreatif (creatives), ini adalah tuduhan yang sangat menyakitkan.

“Saya hanya ingin berinteraksi bersama pengikut saya. Tolong la, melebih-lebih juga anda sebenarnya kadang-kadang,” jelas Daiyan.

i HAVE a design, this is the ARTWORK that's PAID for, for my song. YALL. REALLY? i ALWAYS pay my creatives, this is a painful accusation. i just wanted to ENGAGE with my followers. pls la, too much la korang ni sometimes. https://t.co/47kMJkskGP pic.twitter.com/5yCXJUvPDK

Walaupun ada yang sesetengah pihak yang dilihat kurang bersetuju dengan cara Daiyan berinteraksi bersama peminatnya, namun tidak kurang juga yang menyambut permintaan Daiyan itu dengan hasil kerja yang dihasilkan mereka daripada gambar yang disediakan beliau.

Melalui reply yang ditinggalkan di ruangan komen, netizen dapat melihat beberapa hasil kerja kreatif yang telah dihasilkan peminat untuk poster On My Way itu.

— Bruno Pittnandes (@pittssuda) July 5, 2020

Penghasilan kerja-kerja kreatif seperti lukisan dan gambar sebelum ini sentiasa menimbulkan perdebatan dalam kalangan netizen. Baca kisah wanita ini yang mendakwa hasil kerjanya ditiru salah sebuah syarikat tempatan di pautan di bawah.

Selepas Soonaru, Pelukis Ilustrasi Ini Pula Dakwa Karyanya Ditiru FashionValet

Hak Pengkarya ‘Dicabuli’, Pelukis Ilustrasi Ini Dedah Agensi PR Mahu 80 Lukisan Secara Percuma?


Dipersenda Netizen Di Twitter, Norlia Ghani Tidak Kisah Dibandingkan Dengan Kavita Sidhu

Sebut saja nama Norlia Ghani pasti ramai antara kita yang akan mengingati kembali lakonan hebatnya sebelum ini di kaca TV dan juga di layar-layar perak.

Namun, baru-baru ini namanya menjadi sebutan di Twitter bukan kerana lakonannya tetapi selepas beliau dibandingkan netizen dengan model dan pelakon Kavitha Sidhu.

Dalam satu ciapan yang kini telah pun dipadamkan, individu berkenaan difahamkan menyindir tahap kejelitaan individu-individu di luar sana dan membandingkan mereka dengan menggunakan contoh Kavita Sidhu dan juga Norlia Ghani.

Ianya difahamkan mempersenda mereka yang berusia 30 tahun tetapi tidak mampu untuk kelihatan cantik seperti Kavita dan sudah kelihatan seperti Norlia Ghani di usia mereka.

Ciapan berkenaan yang pada asalnya mungkin mahu mempersenda individu-individu yang tidak kelihatan sejelita Kavita itu kemudiannya menerima reaksi negatif daripada netizen dan ia turut sampai kepada pengetahuan pelakon veteran tersebut.

Norlia Ghani seperti dilaporkan Berita Harian memberitahu dia dimaklumkan mengenai namanya yang trending di Twitter oleh salah seorang cucunya baru-baru ini dan mengakui terkejut dengan perkembangan tersebut.

“Sekarang Mama pula jadi perhatian. Namun, Mama tidak ambil serius atau ambil ‘pot’. Banyak lagi perkara lain yang perlu kita kita fikirkan ketika berdepan pandemik COVID-19

“Tak jadi kudis pun… Mama tahu ada yang mempertahankan Mama sebagai artis senior,” katanya seperti dilaporkan BH Online.

Beliau pada masa sama juga memberitahu tidak menyangka menjadi tular di media sosial hanya disebabkan perkara berkenaan.

Ini kerana menurutnya, selama ini hanya artis muda dan popular yang menjadi perhatian netizen di platform-platform media sosial tempatan.

Baca juga perkembangan semasa hiburan yang pernah kami kongsikan sebelum ini melalui pautan di bawah.

Hampir Setahun Menanti, Penulis Teater Desak Ogy Ahmad Daud Langsaikan Hutang

Sudah Habis Hujah, Janna Nick Label Netizen ‘Loser’ Selepas Bertikam Lidah Soal Filem Di Twitter

Rizman Ruzaini Jelaskan Baju Digayakan Natasha Hudson Bukan Direka Untuk Wanita Berhijab


Dipersoal Netizen, TM Tampil Beri Penjelasan Isu Pakej Broadband Lite 1Mbps

Tular baru-baru ini apabila TM dilihat mempromosikan Pakej Broadband Lite 1Mbps yang disertakan dengan had kuota serendah 1GB. Penawaran pakej serendah RM38 sebulan ini nampaknya telah membuatkan para netizen berang dengan pakej yang diiklankan.

Bagi menjawab persoalan netizen, pihak Telekom Malaysia (TM) memaklumkan pakej ini sudah mulai diperkenalkan sejak tahun 2015 dan bukannya sesuatu yang baharu.

Difahamkan pakej yang ditawarkan buat pengguna sejak 2015 ini mensasarkan buat pengguna yang jarang menggunakan internet atau dalam erti kata lain pengguna ringan. Walau bagaimanapun, melihat kepada kawasan yang ditawarkan dengan sokongan fiber atau pakej unifi, pelan ini akan ditamatkan secara berperingkat.

Menerusi penjelasan yang dibuat, rata-rata netizen masih belum berpuas hati dan mempersoal mengapa pakej ini masih lagi diteruskan melihat kepada penawarannya yang tidak releven. Berikut antara respon netizen mengenai isu ini.

Pihak TM turut memaklumkan pihak mereka memohon maaf atas kekeliruan yang berlaku. Selain itu, TM dikatakan sedang dalam proses menyemak kembali penawaran dalam memenuhi permintaan pelanggan serta pasaran.

Pada masa yang sama, TM dan unifi turut mengatakan meraka dalam proses menyemak kembali penawaran untuk memenuhi permintaan pelanggan serta pasaran, dan akan mengemaskininya.

Ketahui lebih lanjut mengenai keluhan netizen mengenai pakej Broadband Lite 1Mbps yang ditawarkan pihak TM. Turut dikongsikan, kisah seorang pelanggan yang disekolahkan penjual Shopee selepas berang barang yang ditempah gagal diterima pada hari yang sama.

‘TM Hisap Gam Cap Apa?’ – Netizen Persoal Plan Internet TM Broadband Lite Dengan Kelajuan 1Mbps

Gagal Terima Tempahan Hari Yang Sama, Pelanggan Ini ‘Disekolahkan’ Penjual Shopee


Diphteria, Plak Kematian Kanak-Kanak Yang Muncul Semula Selepas Vaksin Diabaikan

Al fatihah buat arwah pesakit saya. Pesakit diphteria kedua saya yang meninggal dunia. Hampir dua tahun lalu, kami gagal menyelamatkan seorang bayi kerana saluran pernafasan tersumbat akibat diphteria. Tapi tak mengapa, arwah mengajar banyak benda.

1. Ya, saya dapat tunjukkan kepada doktor junior saya bahawa ini adalah diphteria. Satu penyakit yang sudah jarang berlaku di seluruh dunia. Ramai di antara mereka tidak kenal penyakit ini.

Saya tidak bangga, bahkan saya berharap mereka tidak pernah berjumpa penyakit ini. Dan ia juga membuat saya kembali teringat akan memori hitam di saat saya kehilangan seorang pesakit akibat diphteria.

Mati di hadapan saya, dan saya mengambil masa yang agak lama menyalahkan diri sendiri atas kematian itu.

2. Saya dapat tunjukkan kepada masyarakat, terutama golongan anti vaksin bahawa saya tidak pernah berbohong kepada anda tentang pengalaman saya bertemu penyakit berjangkit di Sabah. juga saya abadikan dalam buku saya #Mortuari terbitan #Dubook Press di bawah nukilan bertajuk Jarum Yahudi.

3. Pada tahun 1921, terdapat 206,000 kes diphteria di Amerika Syarikat yang membawa kepada 15, 520 kematian. Di England dan Wales pada tahun 1930, ia adalah penyebab ketiga kematian kanak-kanak di sana.

4. Berikutan siri vaksinasi diphteria bermula pada tahun 1920-an, kes diphteria mula menurun. Antara 2004-2008, tiada kes diphteria direkodkan di Amerika Syarikat.

5. Pada tahun 2007, 4190 kes diphteria direkodkan di seluruh dunia.

6. Dalam beberapa tahun kebelakangan ini, kes diphteria mula dikesan di Malaysia selari dengan peningkatan kempen anti vaksinasi oleh sekumpulan bijak pandai yang berilmukan Professor Google dan Perubatan Alternatif.

7. Dan selagi golongan yang mementingkan diri ini tidak dihapuskan, akan muncul lebih banyak lagi penyakit berjangkit yang akan menghantui kita. Bukti sudah ada di depan mata kita.

8. Pertussis, Measles, Diphteria sudah mula menjadi biasa di negara kita kini. Tidak lama lagi; polio, smallpox, e bola, akan datang menyapa kita. Bersediakah anda?

9. Alfatihah buat pesakitku, semoga engkau damai di sana. Semoga pemergianmu membawa kesedaran pada masyarakat tentang kepentingan vaksinasi

Artikel susulan ada di sini di bawah tajuk Ini Yang Anda Patut Tahu Tentang Antivaksinasi Yang Mendabik Dada Anak Sihat Tanpa Immunisasi


Dipilih 3 Terbaik Dunia Kendalikan COVID-19, Dr Noor Hisham ‘Kini Trending’ Di Twitter

Siapa sahaja tidak kenal dengan susuk Ketua Pengarah Kesihatan Dr Noor Hisham Abdullah yang bertanggungjawab mengendalikan krisis COVID-19 ketika ini di negara kita.

Boleh dikatakan hampir setiap hari sejak bermulanya pandemik ini di Malaysia beliau adalah antara individu yang menyampaikan maklumat dan perkembangan semasa krisis itu di negara kita. Wajah dan ucapan serta nasihat beliau boleh dikatakan terpampang di mana-mana platform media hampir setiap hari.

Malah, adil untuk mengatakan beliau sangat profesional dan cemerlang dalam mengemudi krisis ini di negara kita dan meletakkan Malaysia dalam keadaan yang lebih selamat ketika ini berbanding negara-negara luar.

Jadi tidak hairanlah jika kewibawaannya turut diakui oleh pihak luar seperti yang berlaku pada semalam apabila beliau dipilih sebagai salah seorang doktor terbaik dunia yang mengendalikan krisis itu.

Pengiktirafan itu diberikan kepada beliau bersama dua lagi inidividu, Dr Anthony Fauci  dari Amerika Syarikat dan Ketua Pengarah Kesihatan New Zealand, Ashley Bloomfield oleh China Global TV Network (CGTN).

#BHNasional: Dr Noor Hisham dianggap ‘wajah yang memberi keyakinan’ oleh rakyat Malaysia kerana memberikan maklumat terkini mengenai COVID-19 https://t.co/PAeERoCHkm

Pengiktirafan yang diberikan oleh media dari negara terawal yang berhadapan dengan pandemik itu sudah semestinya tidak dipandang remeh oleh netizen-netizen di Malaysia.

Malah sehingga artikel ini ditulis, nama Dr Noor Hisham kini merupakan salah satu topik trending di laman Twitter sejak beberapa jam yang lalu dengan jumlah ciapan melangkaui angka 20,000.

Rata-rata netizen yang memberi reaksi mengenai pengiktirafan itu dilihat tidak putus-putus mengucapkan tahniah serta berbangga dengan pencapaian Ketua Pengarah Kesihatan Malaysia itu.

Antara yang tidak ketinggalan mengucapkan tahniah di media sosial adalah bekas ketua polis negara Tan Sri Musa Hassan melalui ciapannya di Twitter.

Tahniah Dato Dr. Noor Hisham, for the excellent service, you make us proud. Thank you. @DGHisham https://t.co/AWoL3RK3Qk

— Musa Hassan (@TSMusaHassan) April 15, 2020

Tahniah Datuk Dr Noor Hisham Abdullah! Malaysia sangat bangga dengan anda! 💪#KPDNHEP #MyKPDNHEP #StaySafe #StayHome #DudukRumah #SocialDistancing #PenjarakanSosial #KitaJagaKita #Covid19 #ParlimenHuluTerengganu #P038 #RosolWahid pic.twitter.com/sbG83X17tw

— Rosol Wahid (@rosolwahid11) April 15, 2020

Tahniah Dr Noor Hisham.. You and ur team are our unsung hero.

Semoga diberikan kesihatan yang baik untuk terus berjuang menghadapi wabak penyakit Covid19.#MCOday30 https://t.co/t2lm8YIYoe

— Diamond (@aaameeeliiiaaa) April 16, 2020

Joining my humble list of individuals to look up to as idols is Dr Noor Hisham Abdullah @DGHisham. We love you sir. May Allah bless you with greatest health and happiness. Thank you 😉🍀

Bravo Datuk Dr Noor Hisham Abdullah – Health DG of Malaysia

— Halim Tuah (@halimtuah) April 15, 2020

Respect! Sumpah tabik weh. Syabas Dr. Noor Hisham! ✨ https://t.co/GPhxZWAUn0

Semoga dengan pengiktirafan yang diberikan pihak dari luar ini akan menguatkan lagi keyakinan dan semangat individu-individu bertanggungjawab mengendalikan penularan wabak COVID-19 di negara kita dalam menjalankan tugas mereka.

Jika melihat kepada perkembangan semasa, tidak mustahil negara kita akan mampu untuk menewaskan musuh yang tidak dapat dilihat ini terutama dengan kewibawaan dan dedikasi yang ditunjukkan barisan frontliner negara kita yang diketuai Dr Noor Hisham sendiri.

Tahukah anda, angka kesembuhan daripada jangkitan COVID-19 di Malaysia sudah pun melebihi 2,000 kes sejak beberapa hari lalu. Baca perkongsian kami sebelum ini untuk mengetahui lebih lanjut.

Malaysia Cecah 2,000 Kesembuhan Di Saat Dunia Menghampiri Kes Positif Ke-2 Juta

Kenapa Kita Harus Bersyukur Dengan Cara Pengendalian COVID-19 Di Malaysia


Dipilih Sebagai ‘Perkataan Hari Ini’, DBP Perjelas Maksud Proklamasi

Sejak pagi tadi tidak berhenti dilaporkan oleh media-media arus perdana dan juga portal-portal berita tentang Pengisytiharan Proklamasi Darurat oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Selain daripada penjelasan lanjut mengenai pengisytiharan darurat berkenaan yang akan diumumkan oleh perdana menteri dalam sidang media (jam 11 nanti), antara perkataaan yang menjadi perhatian adalah proklamasi.

Tidak mahu netizen dan masyarakat terus tertanya-tanya akan maksud sebenar, Dewan Bahasa dan Pustaka tampil memilih perkataan tersebut sebagai perkataan hari ini dan berkongsikan maksud proklamasi.

Menurut satu ciapan yang dibuat di akaun Twitter mereka, proklamasi adalah pengumuman atau pengisytiharan rasmi kepada seluruh rakyat.

Perkataan hari ini.#BahasaJiwaBangsa#DekadBahasaKebangsaan pic.twitter.com/Ce6fxug6Hp

— Dewan Bahasa dan Pustaka (@DBPMalaysia) January 12, 2021

Jadi kepada anda yang tertanya-tanya apakah maksud Pengisytiharan Proklamasi Darurat sejak pagi tadi, mungkin jawapan dari DBP ini boleh dijadikan penerangan.

Secara mudahnya, ia adalah pengisytiharan secara rasmi kepada orang ramai mengenai perintah darurat yang dijadualkan berlangsung sehingga 1 Ogos nanti bagi membendung penularan COVID-19 dalam negara.

Tempoh pelaksanaan darurat ini bagaimanapun difahamkan boleh ditamatkan sehingga suatu tarikh yang lebih awal jika angka kes positif COVID-19 harian dapat dikawal dan diturunkan dengan berkesan.

Baca lebih lanjut mengenai pengisytiharan darurat yang bakal dilaksanakan nanti melalui perkongsian kami sebelum ini melalui pautan di bawah.

Kes COVID-19 Membimbangkan, Agong Perkenan Isytihar Darurat Sehingga 1 Ogos 2021

PM Umum PKP Selama 14 Hari Di 6 Buah Negeri Bermula Rabu Ini

Dr Noor Hisham Sahkan Pengembara Bawa Pulang COVID-19 Varian UK Ke Malaysia


Dipilih Syarikat Penerbangan Terbaik 2017, 5 Perkara Usahawan Boleh Belajar Dari Qatar Airways

Semalam 20 Jun 2017, Skytrax telah mengumumkan Qatar Airways sebagai syarikat penerbangan terbaik bagi tahun 2017. Pengumuman yang dibuat melalui the annual World Airline Awards ini sekaligus menjadi satu berita gembira bagi Qatar yang sedang menghadapi krisis hubungan diplomatik bersama Arab Saudi dan beberapa negara lain.

Baca: Faktor Imbangan Kuasa Yang Kita Perlu Tahu Di Sebalik Krisis Negara Arab Dan Qatar

Di sebalik krisis yang melanda Qatar, kami kongsikan 5 perkara para usahawan boleh pelajari daripada Qatar Airways sepertimana yang telah dikongsikan oleh Tuan Norizan Bin Sharif.

Akbar Al-Baker dilantik sebagai CEO Qatar Airways pada tahun 1997 dengan hanya enam pesawat. Hari ini syarikat penerbangan itu ada 216 pesawat. Pesawat Qatar Airways adalah antara yang terbaru di dunia, dengan purata usia lima tahun.

Krisis diplomatik Negara-negara Teluk telah mengheret Qatar Airways ke dalam kancah. Apakah yang usahawan dapat belajar dari cara Akbar Al-Baker uruskan krisis ini?

Usah melompat. Qatar Airways terbang seperti biasa walaupun ia terpaksa melalui jarak yang lebih jauh bagi sesetengah penerbangan. Qatar Airways terus agresif dengan promosi kempen bertajuk, “No Borders, Only Horizons.”

Apabila disekat 16 destinasi, Qatar Airways terus umumkan 24 destinasi baru termasuk di Amerika Utara, Amerika Selatan dan Eropah.

3. Bina keyakinan dan teruskan perancangan awal

Kata Akbar Al-Baker, Qatar Airways akan meneruskan pelan membeli pesawat baru seperti dirancang. Satu pun tidak dibatalkan.

4. Bisnes bukan saja berjalan seperti biasa, tetapi lebih hebat

2 hari lepas Akbar Al-Baker melancarkan kelas bisnes Q-suite di Paris Air Show.

Apabila ditanya oleh sebuah stesyen tv mengenai kerugian yang ditanggung akibat sekatan 16 destinasi, Akbar Al-Baker kata, “Usah ukur untung-rugi dalam tempoh sebulan. Qatar Airways akan menentukan bisnes kita bukan saja melantun balik tetapi juga tumbuh lebih hebat. Nanti kita lihat keuntungan dalam tempoh satu tahun.”

Ini cara Qatar Airways hadapi krisis. Bagaimana dengan kita?

Baca lagi: Begini Rupanya Perasaan Bila Naik ‘First & Business Class’ Qatar Airways


‘Rogue One: A Star Wars Story’ Kutip USD290 Juta Pada Hujung Minggu Pertama

Rogue One: A Star Wars Story kini menjadi filem dari franchise Star Wars dengan kutipan paling tinggi dalam hujung minggu pertama tayangan apabila berjaya membuat kutipan USD155 juta di Amerika Utara sahaja. Jumlah kutipan untuk jualan sedunia pula adalah USD290.5 juta.

Kutipan ini mengalahkan kutipan yang dibuat Star Wars: The Force Awakens tahun lalu yang mengutip USD248 juta dalam tempoh yang sama. Filem spin-off pertama dalam siri Star Wars ini ternyata mendapat sambutan yang baik dari peminat tegar Star Wars. Rogue One tidak mempunyai masalah untuk membuat kutipan lebih USD2.1 billion yang dibuat The Force Awakens tahun lalu.

Filem ini masih belum ditayangkan di China. Ditambah lagi dengan dua aktor bangsa Cina dalam filem ini, semestinya kutipan Rogue One akan meningkat naik apabila filem ini ditayangkan di negara republik berkenaan.

Sekarang, ramai sudah tak sabar untuk filem stand-alone Han Solo pula. Kalau anda masih skeptikal dengan filem ini, anda boleh baca review filem ini di sini.

BACA : 5 Sebab Anda Perlu Tonton ‘Rogue One: A Star Wars Story’ Di Pawagam


Diploma Alternatif Buat Pekerja Berpengalaman Yang Tidak Mempunyai ‘Paper Qualification’

Anda seorang pekerja yang rajin, kuat berusaha, dan sudah mempunyai 5 tahun pengalaman industri. Malangnya anda tidak dapat terus maju kerana tidak mempunyai paper qualification dalam bidang berkaitan.

Sebenarnya, terdapat sebuah program yang dinamakan sebagai ‘Recognition of Prior Experience’ (RPE) Diploma sudah menjadi tunggak penilaian yang dijalankan di bawah sistem pendidikan dan latihan vokasional sejak akhir 1980-an.

Ianya mula diperkenalkan di United Kingdom oleh Susan Simosko , seorang konsultant kelayakan vokasional dan juga seorang penulis buku yang bertajuk, “Get Qualifications for What You Know and Can Do: A Personal Guide to Accreditation of Prior Learning (APL).”

RPE Diploma ini sudah dilaksanakan di negara-negara maju seperti di UK, Australia, New Zealand, Perancis dan Kanada dengan panggilan yang berbeza seperti ‘Akreditasi Pembelajaran Terdahulu’, ‘Pengkreditan Kompetensi Semasa’, ‘Akreditasi Pengalaman Pembelajaran Terdahulu’, ‘Pengesahan Pengalaman Terdahulu’ dan ‘Penilaian dan Pengiktiran Pembelajaran Sebelum’.

Di Malaysia, RPE Diploma ini telah diperkenalkan pada 2 Julai 2009 oleh Pembangunan Sumber Manusia Berhad (HRDF) untuk mengiktiraf kemahiran dan kompetensi para pekerja berdasarkan tahap yang ditentukan oleh Jabatan Pembangunan Kemahiran (JPK) 4.

Memandangkan ianya menggunakan teknik penilaian yang berbeza, maka ianya tidak diakreditasi oleh Agensi Kelayakan Malaysia (MQA) di bawah Kementerian Pendidikan Malaysia.

Program RPE diploma ini ditawarkan oleh Asia e University dan London Examinations Board.

Ianya sesuai untuk mereka yang bekerja di sektor swasta dan manfaat-manfaat utama untuk mereka yang layak dan berminat adalah seperti berikut:

● Pengalaman, kemahiran dan kepakaran industri diiktiraf oleh penilai akademik yang profesional, berkaliber dan bertauliah
● Tidak perlu mengulangi subjek yang telah dipelajari dan kemahiran yang sudah dimiliki
● Tidak perlu menghadiri kelas dan menduduki peperiksaan (sekiranya berkelayakan)
● Membuka peluang untuk kenaikan pangkat dan gaji

Calon yang layak juga boleh menggunakan diploma ini sebagai prasyarat untuk melanjutkan pelajaran ke peringkat Executive MBA. Rujuk maklumat lanjut di laman web AEU.

Syarat-syarat kemasukan yang minima ke program Diploma RPE adalah SPM ataupun yang setaraf dengannya dan mempunyai 5 tahun pengalaman industri.

Di antara langkah penilaian adalah, calon akan dipanggil untuk ditemuduga oleh penilai akademik yang bertauliah dan profesional.

Sekiranya penilai mengakui pengalaman industri calon mencukupi dan lulus temuduga, calon layak untuk menerima Diploma RPE.

Sekiranya pihak penilai mendapati bahawa terdapat ‘skill gap’ yang perlu dipenuhi terlebih dahulu, pihak penilai akan mencadangkan kursus latihan yang bersesuaian untuk memenuhi tahap kelayakan kelulusan Diploma RPE daripada pihak Asia e University.

Kesemua langkah ini mengambil masa sehingga 90 hari.

Untuk maklumat lanjut hubungi Ackiel Mohamed di talian 013-2692378.


Dipopularkan Elon Musk, Internet Starlink Dijangka Bakal Ditawarkan Di Malaysia Seawal 2022

Sekiranya anda mengikuti perkembangan Elon Musk, pastinya anda cukup tahu dengan bagaimana beliau begitu optimis dengan cita-cita untuk ke planet Marikh. Menerusi syarikat aeroangkasa beliau iaitu SpaceX, beliau memaklumkan mahu menawarkan internet buat pengguna seluruh dunia menggunakan sambungan daripada satelit.

Bermula dengan sekadar idea, siapa sangka idea yang disebutkan berjaya menjadi kenyataan apabila negara Amerika Syarikat dan Kanada berjaya menjadi negara terawal menerima internet Starlink secara public beta pada Oktober 2020 lalu.

Terbaharu, laman Lowyat memaklumkan Starlink dijangka menawarkan servis mereka di Malaysia. Walau bagaimanapun, para pengguna berkemungkinan terpaksa menunggu sehingga tahun 2022 sebelum servis ini dapat digunakan.

Dari segi bayaran, Starlink sedia menerima deposit serendah $99 (~RM401) untuk mendapatkan Starlink Kit apabila servis ini mulai ditawarkan di Malaysia. Sebagai perbandingan, harga penuh bagi Starlink Kit di Amerika Syarikat ditawarkan dengan harga sekitar $499 (~RM 2,022) tidak termasuk cukai dan kos pengeposan.

Starlink sewaktu ini menjanjikan kelajuan internet sekitar 50Mbps sehingga 150Mbps. Dalam pada itu, syarikat ini sedia untuk meningkatkan lagi kelajuan internet kepada 300Mbps pada masa akan datang.

Pastinya agak menarik apabila para pengguna berpeluang menggunakan internet yang pantas terus melalui satelit. Sekiranya Starlink mampu menawarkan penawaran harga yang kompetitif, pastinya jenama ini bakal menjadi pilihan orang ramai seluruh dunia.

Ketahui lebih lanjut mengenai aplikasi yang sedang trending ketika ini selepas dipopularkan Elon Musk iaitu Clubhouse dengan klik pautan di bawah.

Apa Itu Clubhouse? Media Sosial Baru Yang Dipopularkan Oleh Elon Musk

Bagaimana Satu ‘Tweet’ Dari Elon Musk, Mampu Beri Untung Berbilion Dolar Kepada Syarikat Ini


Dipopularkan Netizen Malaysia, Perkataan ‘Koyak’ Berjaya Tersenarai Dalam Urban Dictionary

Sekiranya anda mengikuti perkembangan antara Hamas dan Zionis di Palestin, pastinya anda cukup tahu di mana Malaysia antara yang memberi sokongan penuh dan solidariti terhadap Palestin.

Bukan itu sahaja, Malaysia juga disahkan turut menghulurkan bantuan secara tidak langsung dengan menggodam pengkalan data Israel melalui bantuan hacker dari Malaysia. Bukan itu sahaja, ‘tentera bawang’ atau netizen yang tidak henti menyerang laman Israel sekaligus turut memberi kesan kepada puak Zionis.

Terbaharu, selepas pelbagai laman di Facebook dan Twitter diserang secara konsisten oleh para netizen, laman Urban Dictionary sudah mulai menyertakan perkataan ‘koyak‘ dalam laman mereka beserta maksud serta cara penggunaan perkataan tersebut.

Untuk pengetahuan, Urban Dictionary merupakan sebuah laman dalam menyertakan perkataan-perkataan yang trending dan kerap digunakan netizen masa kini. Perkataan-perkataan ini boleh dimuat naik oleh para pengguna lain.

Agak mengejutkan melibatkan perkataan yang berasal daripada Bahasa Malaysia berjaya tersenarai dalam laman berkenaan. Walau bagaimanapun, melihatkan kepada ‘serangan’ yang dibuat netizen Malaysia segalanya tidak mustahil.

Ketahui lebih lanjut mengenai operasi #OpsBedil yang dijalankan oleh kumpulan hacker dari Malaysia yang berjaya menggodam pengkalan data Israel.

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

Tular Isu Boikot, Lelaki Ini Jelaskan Dakwaan Starbucks Dan McDonald’s Di Malaysia Menyokong Zionis


Dipuji Cantik Oleh Netizen, Bilik Persis Rumah Studio Ini Sebenarnya Penjara Di Sweden

Menjadi penghuni penjara sememangnya satu pengalaman yang menggerunkan kerana penempatan di penjara tidaklah selesa seperti tidur di hotel.

Ruang sel tahanan kebiasaanya berada dalam keadaan suram dan menakutkan. Namun, tidak semua penjara nampak ‘ganas’ kerana di Sweden, penjaranya sangat berbeza dan tidak ubah seperti sebuah penginapan percutian.

Nordic prison cells look like $3,000 apartments in San Francisco. pic.twitter.com/vULaJJuNfi

— Darrell ❄ Owens (@IDoTheThinking) December 12, 2020

Baru-baru ini tular di Twitter di mana ada seorang pengguna memuat naik beberapa posting gambar sel tahanan di dalam sebuah penjara Sweden yang dikatakan serba mewah. Tweet yang disiarkan pada 13 Disember 2020 tersebut tular dengan jumlah likes 157,900 dan retweet 22,000 kali.

“Sel di penjara Nordic ini persis rumah apartment di San Francisco yang bernilai USD3,000 (+-RM12,155),” ujar Darrel Owens menerusi laman Twitter beliau.

Sungguh selesa dan dilengkapi dengan kemudahan yang serba canggih. Jika anda perhatikan pada lampiran gambar tersebut, kesemua dekorasi ruang penjara dihiasi dengan perabot dan perhiasan yang simple dan minimalis. Menariknya, satu ruang sel hanya menempatkan dua banduan yang pastinya membuatkan mereka berasa bertambah selesa untuk tinggal di situ.

Paling penting, ruang sel penjaranya yang dibina tidak berada dalam mood suram dan ia dilengkapi dengan kemudahan asas seperti lampu tidur, tingkap terbuka, kerusi, meja dan katil yang semestinya serba canggih dan mewah. Di samping itu, terdapat juga kamar mandi yang gah dengan binaan mozaiknya serta ruang makan banduan ala ‘kafe hipster’.

Berdasarkan kajian yang dilakukan pada tahun 2010, secara puratanya menunjukkan populasi banduan di kesatuan negara-negara Nordic adalah sedikit dengan jumlah 608 (England), 458 (New Zealand), 324 (New South Wales), 92 (Finland), 87 (Sweden) dan 73 (Norway) memetik laporan The Conversation .

Menerusi tweet Darrel Owens, beliau juga membahaskan bahawa sistem penjara di negara-negara Nordic lebih mengutamakan pemulihan akhlak banduan berbanding menjatuhkan hukuman ke atas jenayah yang mereka lakukan.

The U.S. prison system is one of the biggest public housing programs on earth in a country with massive homelessness. It's wholly corrupt, worsens crime, and only survives because media feeds people a steady supply of "revenge" culture rather than rehabilitation culture.

— Darrell ❄ Owens (@IDoTheThinking) December 13, 2020

Tindakan tersebut bukan sahaja dapat mengurangkan kes jenayah malahan ia berpotensi untuk meningkatkan taraf kualiti kehidupan banduan pada masa yang akan mendatang.

Jadi, tidak hairanlah mengapa pihak penjara Sweden menyediakan sel tahanan mewah kerana kadar populasi banduan yang diterima setiaptahun adalah terlalu rendah iaitu bawah daripada 100 orang sejak 2004 sehingga kini. Dikhabarkan juga penjara Sweden ini hampir ditutup disebabkan kurangnya bilangan pesalah jenayah yang disabitkan kesalahan pada setiap tahun.

If your goal is to rehabilitate people and steer them away from criminal lifestyles, curious which environment would foster a better outcome.

USA vs Sweden pic.twitter.com/T5Jy69E40u

“Hidup di penjara Sweden ini umpama ‘percutian sementara’. Setelah dibebaskan, anda bebas untuk mencari peluang pekerjaan dan melanjutkan pelajaran walaupun ada rekod masa lampau sebagai banduan,” ujar Nils, 36 tahun, seorang banduan penjara Sweden yang pernah ditemu ramah oleh wartawan Daily Mail.

Undang-undang penjara seperti ini dilaksanakan bagi membantu bekas banduan penjara Sweden supaya menjadi orang yang berguna dan demi memberikan jaminan supaya mereka tidak lagi dimasukkan ke penjara semula.

Pihak penjara Sweden juga memberikan layanan mesra kepada banduan-banduan mereka. Bukan itu sahaja, banduan juga diberikan kebebasan untuk berkomunikasi bersama pelawat-pelawat mereka bila-bila masa sahaja dan bebas bergerak tanpa dikurung di dalam sel penjara.

Tidak seperti sistem penjara di Amerika Syarikat di mana rata-rata banduan mereka tidak diberikan hak untuk mencari pekerjaan dan melanjutkan pelajaran setelah mereka dibebaskan gara-gara disebabkan rekod jenayah yang pernah mereka miliki.

Lebih menyedihkan, rata-rata bekas banduan Amerika Syarikat juga disisihkan oleh masyarakat. Disebabkan tiada kelulusan untuk memohon pekerjaan, ada antara mereka yang bertindak untuk memilih jalan dengan menjadi seorang gelandangan.

Begitulah cara Sweden ‘merawat’ banduan yang dimasukkan ke dalam penjara. Ia berkesan dalam mengurangkan kes jenayah di sana tetapi adakah sistem penjara seperti ini berkesan di tempat lain?

Dalam berita yang lain, ruangan bilik stor yang sempit ini dikenakan harga sewa RM1,515 sebulan. Klik pautan di bawah untuk membacanya.

Mahal Dan Sempit, Bilik Stor Di Kondominium Ini Disewa Dengan Harga RM1,515

Lihat Rekaan Unik ‘McDonald’s Home’ Yang Bawakan Konsep Restoran Ke Rumah Apartment

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau


Dipuji Netizen, Inilah ‘Makeup Artist’ Di Sebalik Solekan Seram Aepul Drama Band Di Pentas AJL 34

Kehangatan Anugerah Juara Lagu 34 masih lagi terasa dan tahniah diucapkan kepada Naim Daniel kerana berjaya merangkul gelaran juara semalam. Bagi anda yang menyaksikan persembahan setiap peserta, pasti dapat melihat kreativiti para peserta menyampaikan lagu mereka.

Sebut tentang kreativiti, cukup menarik perhatian netizen makeup yang ditampilkan oleh Aepul iaitu vokalis kumpulan Drama Band. Mana tidaknya, makeup beliau kelihatan ‘real’ seperti watak Ryuk dalam Death Note.

Bagi anda yang tidak tahu, Death Note merupakan siri Manga terkenal dan juga telah diadaptasi menjadi filem dan drama. Watak Ryuk dalam Death Note adalah seperti syaitan kematian.

Pasti anda tertanya-tanya siapa orangnya yang berjaya menghasilkan makeup sfx yang kelihatan ‘real’ seperti itu? Untuk pengetahuan anda, makeup tersebut dihasilkan oleh seorang yang cukup berbakat iaitu Aqira Azlah.

Alhamdulillah for tonight ! thank you Drama Band for having me !! btw tu bukan topeng yea, tu fully makeup sfx A-Z by me @aqirazlah hehe #AJL34 pic.twitter.com/QczGzWNhLe

— Aqira Azlah (@aqirazlah) February 9, 2020

Difahamkan sebulan sebelum anugerah ini berlangsung, pengurus Drama Band iaitu Elmi telah mencari makeup artist untuk berkolaborasi menghasilkan makeup sedemikian di Twitter. Elmi berjaya menemui Aqira Azlah melalui cadangan pengguna-pengguna Twitter.

Seperti yang diketahui umum, @DramaBandMY akan beraksi dipentas AJL bulan hadapan.

Kami sedang mencari makeup artist yang boleh buat effect seperti contoh gambar dibawah ini dan sudi bekerjasama dengan kami.

Boleh hubungi saya jika berminat! Terima kasih! pic.twitter.com/mKimFJp4eW

Rata-rata netizen mengatakan bahawa hasil yang ditampilkan cukup sempurna dan netizen memuji beliau. Netizen juga berasa kagum dan mengatakan beliau berbakat besar kerana mampu menghasilkan solekan sedemikian.

Nice Ryuk cosplay Drama BandVery perfect #AJL34So amazing pic.twitter.com/9MRrCDQ0sS

— ニア (Nia) (@nia_aston) February 9, 2020

Hi everyone, vocalist drama band was makeup by my friend, it's SFX makeup, RYUK, Death note theme, that was request by the vocalist himself, if you're scared kudos to my friend 😂❤ #AJL34 https://t.co/Od7ZoFzTg0

— Zakira Imana (@Zarra_ZI) February 9, 2020

Adakah anda rasa seram melihat solekan Aepul Drama Band semalam dan menurut anda solekan tersebut sama atau tidak dengan Ryuk dalam Death Note?

Baca artikel berkaitan Anugerah Juara Lagu 34 di The Vocket pada pautan di bawah.

Persembahan ‘Live’ Aina Abdul Cetus Kontroversi, Ini Penjelasan Beliau


Dipuji Snoop Dogg, Kedai Makan Di Pulau Pinang Raih Perhatian Dunia

Mendapat perhatian artis atau selebriti dalam negara mungkin perkara biasa buat sesetengah restoran tempatan, tetapi mendapat pujian daripada artis luar negara mungkin sesuatu yang sangat jarang berlaku.

Maka tidak hairanlah jika sekali saja kena ‘petik’ dengan artis dan selebriti antarabangsa kita sebagai rakyat Malaysia akan tumpang kegembiraan yang dirasai pemilik kedai yang dipuji artis antarabangsa ini.

Seperti yang berlaku kepada sebuah kedai makan atau kafe di Pulau Pinang ini yang dipuji oleh penyanyi rap terkenal Snoop Dogg dalam hantaran terbaru di Instagram-nya pada semalam.

Buat anda yang tidak tahu, Snoop Dogg adalah merupakan salah seorang penyanyi rap paling berpengaruh di Amerika Syarikat dan seluruh dunia. Beliau sebelum ini pernah bekerjasama dengan hampir semua artis Hollywood termasuklah Dr Dre, Eminem, Wiz Khalifa dan juga Katy Perry.

Kembali kepada hantaran yang dibuat Dogg dibuat di laman Instagram, beliau berkongsikan satu gambar menunjukkan bangunan restoran di Malaysia yang sangat kreatif dengan susunan meja dan kerusinya.

Tidak memberikan apa-apa kapsyen, hantaran berkenaan hanya berkongsikan gambar dengan ‘bila restorannya kecil tetapi pemiliknya sangat kreatif’ seakan memuji usaha yang dilakukan pemilik cafe berkenaan.

Walaupun tidak memberikan sebarang komen dan maklumat mengenai lokasi restoran tersebut, namun jika anda merupakan sebahagian daripada netizen yang mengikuti perkongsian-perkongsian daripada food hunter sebelum-sebelum ini pasti akan perasan kafe ini sebenarnya berada di Malaysia atau lebih tepat lagi terletak di Pulau Pinang.

Kafe berkenaan yang dikenali sebagai Cafe Takdak Nama itu memang mempunyai susun atur meja dan kerusi yang sedikit unik berbanding restoran dan kedai-kedai makan lain. Maka tidak hairanlah ia mendapat perhatian daripada Snoop Dogg.

Tambah menarik, pemilik kafe berkenaan Mamak Kwangsoo juga turut perasan akan hantaran yang dibuat Snoop Dogg dan berkongsikan khabar mengujakan itu bersama pengikutnya di Instagram pada semalam.

A post shared by Radzi Md Noor (@mamakkwangsoo)

Masih sukar untuk mempercayai kafe dari Malaysia dimuatkan dalam hantaran antara artis paling berpengaruh di dunia? Mungkin anda boleh melihat sendiri perkongsian-perkongsian yang dibuat Cafe Takdak Nama ini di Instagram mereka untuk meyakinkan bahawa kafe ini sememangnya sama dengan yang berada di Pulau Pinang ini.

Siapa tahu jika Snoop Dogg suatu hari ini berminat untuk melawati kafe ini selepas mengetahui kewujudannya di negara kita? Jadi sebelum terlambat mungkin kita sendiri terlebih dahulu boleh merasai keunikan yang menarik perhatian dunia dan juga artis terkenal dunia ini.

Baca juga kisah stadium di Kedah ini yang mencuri perhatian dunia selepas dilaporkan dalam akhbar dalam talian di United Kingdom sebelum ini melalui pautan di bawah.

Nama Stadium Di Kedah Curi Perhatian Dunia, Tampil Di Akhbar United Kingdom

Pernah Tinggal Dan Bersekolah Di Malaysia, Datuk Bandar Di Amerika Syarikat Jadi Perhatian


Dipukul Ketika Hantar Makanan, Ini Sebenarnya Yang Berlaku Dalam Video Tular Di Pulau Pinang

Sejak semalam mula tular satu perkongsian video di media sosial yang memaparkan kejadian seorang penghantar makanan dipukul pelanggan di Pulau Pinang.

Video rakaman litar tertutup (CCTV) itu menunjukkan seorang lelaki (pelanggan) memukul dan menendang penghantar makanan dalam kejadian yang berlaku di hadapan sebuah rumah berhampiran Alma, Bukit Mertajam, Pulau Pinang.

Menurut laporan Harian Metro, kejadian tersebut difahamkan berlaku pada jam 11.05 pagi semalam.

Insiden pukul dan tendang itu menurut pihak polis  berpunca daripada rasa tidak puas hati suspek terhadap perkhidmatan penghantaran makanan yang dibuat mangsa.

Ia bermula apabila penghantar makanan tersebut dikatakan mempunyai kekeliruan menemui rumah suspek dan menghubunginya untuk mengesahkan alamat rumah kerana terdapat kekeliruan dalam alamat yang diberikan suspek sebelum itu.

Bagaimanapun, sejurus tiba di hadapan rumah suspek- mangsa kemudiannya dimarahi dan daripada situ ia menjadi lebih teruk buat mangsa apabila beliau sekali lagi dimarahi kerana lambat memberikan baki bayaran.

Tidak cukup dengan memarahi mangsa, suspek selepas itu dikatakan mengambil kembali wang dan menyerahkan semula makanan yang dipesannya kerana sudah tidak mahu membelinya.

“Mangsa memaklumkan kepada suspek bahawa dia akan melaporkan pembatalan makanan terbabit kepada pihak syarikatnya lalu suspek mengambil semula pesanannya dan melemparkan wang di atas lantai.

“Seterusnya, mangsa juga meletakkan wang baki di atas lantai sebelum beredar tetapi suspek meminta mangsa mengambil kembali wang itu tetapi mangsa tidak mahu dan disebabkan itu suspek memukul serta menendang mangsa,” jelas Ketua Polis Daerah Seberang Perai Tengah, Asisten Komisioner Shafee Abd Samad.

Rentetan daripada kejadian itu, suspek juga difahamkan bertindak mahu menjatuhkan motosikal mangsa dan memukulnya namun hasrat suspek itu berjaya dihalang pemilik rumah.

Laporan menyebut suspek bukanlah pemilik rumah inap desa (homestay) dalam kejadian yang tular itu namun dia hanya menyewa di situ sejak lima bulan yang lalu.

Mangsa dalam kejadian tersebut yang berusia 34 tahun itu bagaimanapun dilaporkan tidak mengalami kecederaan serius walaupun ditumbuk dan ditendang suspek.

Dan kini selepas kejadian tersebut tular di media sosial dan laporan polis telah dibuat, kejadian tersebut akan disiasat mengikut disiasat mengikut Seksyen 323 Kanun Keseksaan.

Melakukan perkhidmatan penghantaran makanan ada kalanya boleh menjadi kerja yang sangat mencabar. Baca perkongsian kami mengenai cabaran yang dihadapi mereka sebelum ini di pautan di bawah.

Diberi Upah Serendah RM4.10 Oleh Datin, Lelaki Ini Tampil Beri Penjelasan Buat Para ‘Runner’

Sering Diabaikan Pelanggan Bila Keluar COD, Luahan Usahawan Lumpuh Ini Buat Netizen Sebak

Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup


Dipulau Kerana COVID-19, Lelaki Tua Di India Bawa Jenazah Isteri Seorang Diri Guna Basikal

Kejadian sedih yang menyayat hati berlaku di Jaunpur, Uttar Pradesh, India. Seorang lelaki tua terpaksa mengayuh basikal selama berjam-jam sambil membawa mayat isterinya bagi mencari tempat pembakaran mayat.

Seperti dilaporkan oleh India Today, kejadian ini terjadi selepas isterinya meninggal dunia akibat wabak COVID-19 dan penduduk kampung telah bertindak memulau mereka berdua akibat ketakutan yang melampau dengan jangkitan wabak ini.

Tidak cukup dengan itu, penduduk kampung terbabit juga tidak membenarkan isterinya di bakar di kawasan kampung terbabit. Dengan alasan, penduduk kampung khuatir pembakaran mayat pesakit COVID-19 akan menyebarkan virus ini di sekitar kampung.

Gambar lelaki tua yang menolak mayat isterinya menggunakan basikal tersebar luas di media sosial dan menjadi viral. Dalam salah satu gambarnya, kelihatan dia sedang membawa mayat isterinya sambil bermundar mandir di kawasan kampung. Manakala gambar kedua, kelihatan dia seperti sudah berputus asa dan hanya membiarkan isterinya berbaring di tengah jalan bersama-sama dengan basikal.

जौनपुरअस्पताल में पत्नी की मौत के बाद एम्बुलेस शव अम्बरपुर गांव तक छोड़ गई लेकिन गाव वालों ने अंतिम संस्कार नही करने दिया तो बुजुर्ग साइकिल पर शव रखकर नदी किनारे अंतिम संस्कार के लिए चल पड़े हालांकि बाद में @jaunpurpolice की मदद से गांव में ही अंतिम संस्कार हुआ ।@AjayPandeyTV9 pic.twitter.com/Fza3G0Q03M

— Manish kumar (@manishtv9) April 28, 2021

Difahamkan, tidak ada seorang pun warga kampung yang datang membantu usaha lelaki tua itu untuk mencari tempat pembakaran mayat. Menurut laporan Independent, dia akhirnya dibantu oleh pihak polis bagi melakukan upacara  penghormatan terakhir untuk isterinya.

Difahamkan, datuk berusia 70 tahun ini dikenali sebagai Tilakdhari. Beliau adalah penduduk kampung Amberpur, Jaunpur. Isterinya meninggal dunia kerana COVID-19 di sebuah hospital kerajaan. Pihak hospital sendiri telah menghantar mayat isterinya ke rumah dengan menggunakan ambulans, tetapi penduduk kampung tidak membenarkan pembakaran mayat di kawasan itu.

Kerana itu, Tilakdhari memutuskan untuk membawa jenazah isterinya ke sungai Sai yang terletak berhampiran kawasannya. Tetapi dalam perjalanan, Tilakdhari tidak dapat mengawal basikalnya dan kemudian jatuh ke tanah bersama dengan jenazah isterinya.

Dia duduk di tepi jalan berjam-jam sambil termenung melihat mayat isteri dan basikalnya yang berada di tengah jalan. Selepas beberapa jam, seorang pegawai polis datang menghulurkan bantuan dan melakukan ritual terakhir untuk isterinya.

Suasana ngeri di India, koleksi foto pembakaran mayat mangsa COVID-19 secara besar-besaran. Klik pautan di bawah untuk membaca.

Suasana Ngeri Di India, Koleksi Foto Pembakaran Mayat Mangsa COVID-19 Secara Besar-Besaran

Tragedi Wabak COVID-19 Di India Semakin Parah, Media Sosial Kini Dipenuhi Jeritan Minta Tolong

Mahu Utamakan Golongan ‘Kayangan’, Wanita Ini Maut Selepas Tangki Oksigen Dirampas Polis


Diragut Ketika Travel Di Afghanistan, Ini Apa Anda Perlu Lakukan Untuk Keselamatan

Orang kata, malang tidak berbau. Kecelakaan atau musibah datang secara tiba-tiba, yang ini mesti diakui. Tiada orang tahu bila akan ditimpa malang, begitulah juga dengan saya. Tapi kita sebenarnya boleh buat persiapaan awal, maksud saya dari segi mental.

Gambar diatas cukup mahal bagi saya, gambar terakhir yang sempat di update di instagram @thevocket sebelum telefon saya diragut si pencopek ketika travel di Afghanistan.

Ini bukan kes besar, masalah dirompak, diragut atau jadi mangsa penyeluk saku sebenarnya boleh berlaku di mana-mana. Terlalu rasa selesa mungkin buat kita kurang berhati-hati, terutama ketika travel.

Tragedi berlaku ketika saya berada di dalam teksi di Bandar Kabul. Seperti yang anda lihat di dalam gambar di atas, keadaan lalu lintas di Bandar Kabul sangat sesak, peluang ini digunakan oleh si peragut menjalankan operasi.

Mungkin dari kecuaian saya sendiri tidak berhati-hati, ketika itu saya sedang menjawab panggilan telefon dari seorang rakan, dan semasa itulah si peragut mengambil telefon saya dari luar menerusi tingkap.

Perkara penting untuk anda tahu, di negara yang keadaannya sebegini, hati-hati juga walaupun berada di dalam kereta. Pastikan tingkap tertutup jika mahu menjawab panggilan telefon. Sentiasalah berwaspada.

Yang berlalu biarkan berlalu, di sini saya kongsikan beberapa tips keselamatan buat anda yang mahu travel ke Afghanistan. Perkongsian ini berdasarkan pengalaman peribadi dan mungkin boleh diguna pakai nanti.

Jika berada di dalam teksi, hati-hatilah dengan setiap orang yang mendekati anda. Di Afghanistan banyak peminta sedekah (biasanya dari anak-anak kecil), penjaja dan pelbagai jenis manusia lagi. Hati-hati dan sentiasa berwaspada, pastikan tingkap tidak dibuka luas. Lebih elok tutup terus.

Biasanya kes culik yang menjadi mangsa adalah mereka yang menaiki kereta sapu, ini orang Afghanistan sendiri maklum kepada saya. Tapi ini tidaklah bermakna semua kereta sapu bahaya, tidak juga.

Jika mengambil perjalanan jauh seperti dari Kabul ke Jalalabad hanya ada kereta sapu, tapi pastikan dari stesen yang betul. Jika hendak pusing bandar sahaja lebih selamat ambil teksi (berwarna kuning) dari kereta sapu, termasuk dari bandar ke lapangan terbang.

Yang ini cadangan saya sahaja sebagai keselamatan tambahan. Boleh beli pisau jenis lipat yang biasa digunakan untuk potong epal, banyak dijual merata-rata. Simpan di tempat tersembunyi dan mudah diambil jika perlu. Contohnya di dalam jaket.

Berada dalam kesibukan di tengah-tengah bandar mungkin menjadikan anda salah seorang mangsa penyeluk saku, jadi hati-hati juga dengan perkara ini sebab Kabul memang bandar yang penuh dengan kesesakan.

Rasanya bawa apa yang perlu sahaja. Di Afghanistan anda tidak perlu takut dengan harga mahal atau tipu harga seperti kebanyakkan yang berlaku di India. Mereka majoritinya sangat jujur dalam jual beli. Oleh kerana kos perbelanjaan di Afghanistan tidak mahal, jadi bawa duit yang secukupnya sahaja.

Hati-hati dengan barang berharga seperti telefon, kamera atau laptop. Jangan terlalu menonjol kerana ini mungkin menarik perhatian si peragut.

Di beberapa tempat seperti di Jalalabad, mereka menasihati saya supaya berhati-hati dengan Reshcar, Reshcar kenderaan tiga roda seperti tuk-tuk. Reshcar biasanya akan lalu di lorong-lorong, risiko diculik mungkin.

Tetapi jangan terlalu khuatir, kalau rasa kurang selamat lari sahaja. Di Afghanistan banyak polis dan askar di merata tempat.

Sebaiknya anda mencari kenalan dahulu sebelum pergi ke sini kerana orang tempatan lebih tahu mana tempat yang selamat atau mana yang tidak. Mereka lebih arif dan peka dengan keadaan semasa.

Waktu kurang selamat adalah ketika di awal pagi dan ketika lewat malam. Pastikan anda sentiasa berhati-hati jika keluar pada 2 waktu ini.

Terlalu menjadi perhatian mungkin tidak menyeronokkan. Di Afghanistan mereka ada pakaian mereka, kelihatan sangat janggal jika melihat anda meragakan t-shirt.

Walaupun dari segi bentuk muka memang jauh sungguh bezanya, jangan risau mereka mungkin fikir anda dari daerah Hazara, Afghanistan. Nah, pura-pura sebagai orang tempatan.

Saya perhatikan orang Afghanistan sangat mesra sesama mereka. Ucapan salam sentiasa kedengaran setiap kali berselisihan. Tidak mahu nampak asing, boleh ringankan mulut beri salam walaupun pada orang yang tidak dikenali. Sekali lagi pura-pura sebagai orang tempatan.

Dan yang paling penting jangan bertanya isu-isu sensitif seperti Taliban, ISIS, Daesh, kalau mahu bertanya pun pastikan pada waktu yang sesuai. Setiap orang di Afghanistan mempunyai pendapat yang berbeza dalam isu ini.

Ini paling penting, tiada kedutaan Malaysia di Afghanistan. Mula-mula saya pun risau juga jika ada perkara-perkara buruk yang terjadi dan ini hanyalah ‘backup plan’ saya sahaja.

Jika dari Kabul boleh pergi ke Jalalabad dan seterusnya ke Torkham iaitu sempadan di antara Peshawar, Pakistan. Rujuk alamat kedutaan Malaysia di Islamabad Pakistan. Tidak jauh rasanya jika dari Peshawar.

Sempadan di sini tidak terlalu ketat, anda boleh keluar masuk dengan cara menyelinap sahaja, jika tertangkap dengan kerajaan Pakistan bagitahu sahaja masalah anda dan minta mereka serah anda ke kedutaan Malaysia. Hahaha.

Ini sedikit perkonsian saya tentang travel ke Afghanistan melalui kaca mata saya sendiri. Travel ke Afghanistan beri anda satu pengalaman yang cukup ajaib. Lihatlah dari mata pengembara, setiap negara yang ada di dunia ini pastinya mempunyai keistimewaan tersendiri.


Diragut Selepas Buang Sampah, ‘Aunty’ Ini Hilang Rantai Emas Bernilai RM11,000

Jenayah ragut dalam negara kita bukanlah lagi satu perkara yang asing. Malah boleh dikatakan dari masa ke semasa akan ada sahaja perkongsian mengenai perbuatan terkutuk ini.

Walaupun sudah ramai yang tertangkap dan terakam di kamera-kamera litar tertutup namun penjenayah-penjenayah ini dilihat masih sanggup untuk melakukan jenayah ini.

Jika sebelum ini kita melihat bagaimana rakaman telefon seorang peragut berjaya dihentikan pegawai penguatkuasa di Johor kali ini perkongsian daripada netizen pula menunjukkan kelibat dua lelaki meragut seorang wanita warga emas.

Dalam kejadian yang berlaku di Kluang itu, kelibat peragut berkenaan yang menaiki motosikal berjaya dirakam kamera selepas meragut mangsa B Nagamah di hadapan kawasan rumahnya.

Kejadian itu menurut mangsa berlaku selepas beliau keluar dari rumah untuk membuang sampah pada sekitar jam 9 pagi semalam.

Manakala rakaman yang CCTV yang tular itu pula menurut anaknya diambil daripada jirannya yang mempunyai kamera tersebut di hadapan rumah mereka.

“Saya keluar rumah kira-kira pukul 9.15 pagi untuk membuang sampah dan berjalan kira-kira 100 meter ke rumah jiran.

“Apabila saya ingin berpatah balik, tiba-tiba sebuah motosikal berhenti di tepi sebelum pemboncengnya turun dan terus merentap rantai leher dan menolak saya,” katanya seperti dilaporkan Utusan Malaysia.

Beliau sebelum itu juga memberitahu sudah terlihat kelibat kedua-dua peragut itu yang berlegar di hadapan rumahnya sebelum kejadian.

Bagaimanapun kejadian itu menurutnya berlaku dengan pantas dan beliau tidak dapat melihat wajah kedua-keduanya ketika itu.

Susualan daripada kejadian ragut itu, beliau menjelaskan mengalami kerugian bernilai kira-kira RM11,000 selepas rantai leher perkahwinannya lesap diambil peragut berkenaan.

Anaknya juga memberitahu ibunya itu trauma selepas kejadian dan enggan menjamah nasi seharian pada semalam.

Baca juga perkongsian kami sebelum ini mengenai peragut ini yang berjaya dihalang oleh pegawai penguatkuasa yang turut berada di lokasi kejadian melalui pautan di bawah.

Netizen Puas Hati Lihat Aksi Spontan Pegawai PBT ‘Flying Kick’ Peragut

‘Ikut Dari Lampu Isyarat Lagi’- Wanita Ini Kongsi Detik Cemas Cermin Kereta Dipecahkan Peragut

Gagal Cubaan Ragut, Netizen Kecam ‘Rider’ Foodpanda Palsu Ini


3,200 Ekor Ayam Mangsa Terbaru Tanah Runtuh di Banjaran Titiwangsa. Jejas Jalan Gerik-Kota Bharu

Tanah runtuh di Banjaran Titiwangsa pada malam tadi menyebabkan laluan semua kenderaan dari Gerik ke Kota Bharu terjejas. Runtuhan berlaku di laluan Jeli / Gerik, 1 km selepas R&R Banjaran Titiwangsa menghala ke Gerik.

Pada kejadian tersebut sebuah lori ayam dari Kelantan dikatakan terjatuh ke dalam gaung setinggi 40 kaki.

Lori ayam tersebut dimiliki oleh Keenor yang merupakan pembekal ayam terbesar di Kelantan. Di dalam Facebook pemilik lori ini, Tuan Jukee mengesahkan yang pemandu lorinya terselamat.

Beliau sempat berseloroh dalam status fbnya “smua lori ayam kltan trkndas.,esok smua bkalan ayam di kltn tiada.,darurat.,cuti.”

Semoga Allah berikan kesabaran kepada mangsa yang terlibat dalam kejadian runtuhan ini.

Sila kongsikan kepada sesiapa yang berkemungkinan ingin pulang ke Kota Bharu melalui jalan ini agar berwaspada.


Dirakam Bantu ‘Tolak’ Kereta Honda Rosak, Penunggang Motosikal Ini Raih Pujian Netizen

Penunggang motosikal merupakan antara pengguna jalan raya yang sentiasa sudi membantu pengguna jalan raya lain ketika ditimpa masalah dan kesusahan yang tidak diundang.

Baru-baru ini orang ramai tertarik dengan satu rakaman video menunjukkan seorang lelaki menolak sebuah kereta Honda yang rosak dengan menggunakan sebelah kakinya sahaja.

Video yang berdurasi hampir 1 minit itu didakwa dirakam di sekitar kawasan bandar Melaka. Walaupun kereta tersebut sememangnya berat, namun penunggang motosikal itu dilihat penuh bersabar membantu kereta Honda yang rosak tersebut.

Para netizen memuji niat baik penunggang motosikal tersebut yang cukup ‘kental’ untuk menolak kereta tersebut dengan sebelah kaki sahaja. Walau bagaimanapun ada juga yang mencadangkan agar pemilik kenderaan tersebut menggunakan perkhidmatan towing kereta kerana ianya lebih selamat.

Setakat artikel ini ditulis, video tersebut telah mendapat ratusan komen dan perkongsian daripada pengguna media sosial yang kagum dengan ‘kekuatan’ kaki kanan penunggang motosikal tersebut.

Video ini salah satu bukti orang Malaysia masih lagi baik hati membantu orang lain yang dalam kesusahan dengan menggunakan apa jua cara sekalipun.

Dalam rakaman video lain, orang ramai puji seorang doktor gigi menegur pemandu Myvi membuang sampah merata-rata semasa terperangkap di dalam kesesakan lalu-lintas.

Netizen Puji Cara Doktor Gigi Sekolahkan Pemandu Myvi Buang Sampah Dari Tingkap Kereta

Tinggalkan ‘Rakan’ Terlibat Kemalangan, Tindakan Geng Honda Civic Ini Buat Netizen Tergamam

Pengemis Di Lampu Isyarat Makin Ramai, Pendedahan Lelaki Ini Buka Mata Netizen


Dirakam Dron Pemantau Polis, Lelaki Ini Kantoi Cuba Rentas Daerah Dengan Basikal

Sejak pelaksanaan PKP fasa ketiga, pihak polis sudah mula menggunakan dron sebagai satu inisiatif bagi memantau dan memastikan orang ramai mematuhi SOP yang telah dikuatkuasakan.

Baru-baru ini seorang lelaki telah dirakam oleh dron pemantau polis dalam satu cubaan untuk merentas daerah di atas fly over pekan lama Parit Buntar.

Dalam rakaman video penuh, dia kelihatan cuba melepasi sekatan ketika melakukan aktiviti berbasikal, namun membatalkan hasrat dan berpatah balik apabila ternampak dron sedang merakam aksinya.

Cubaan rentas daerah secara haram di Parit Buntar yg sedang menjalani PKPD jam 7 pagi tadi. Terpaksa batalkan niat bila sedar dron merakam. pic.twitter.com/4QyU1JTy3E

Tindakan lelaki itu yang cuba melanggar arahan pihak kerajaan telah mendapat pelbagai reaksi pengguna media sosial. Rata-rata ramai yang menemplak tindakannya yang tidak sensitif dengan jumlah penularan wabak COVID-19 ketika ini.

Bahkan ada yang mahukan pihak polis berkongsi lebih banyak salah laku melalui rakaman dron supaya ia menjadi peringatan kepada orang ramai.

“Mungkin anda berasa selamat dan ‘line clear’ tiada sesiapa memantau di darat, tetapi ada yang memantau anda melalui udara.”

Keep on showing this pada public. https://t.co/eOdH0gHHHD

— Projek Hitam (@projekhitam) May 29, 2021

Sekali sekala hashtag #RakyatGagal https://t.co/W6Vqh6UWn1

— MIKE ROMEO (@Nazimismailrhm) May 28, 2021

Masih lagi ada yg degil.Nak tunggu ahli keluarga dh kena covid baru nk insaf ke mcm mana?.Menyesal kemudian tiada guna ea.Nyawa tiada ganti.Ada kes yg sebelum ini positif . Selepas didapati negatif selang seminggu dia meninggal..fikir²kan laaaa. https://t.co/RJUtYKb7q0

— Bangchikk. (@blackgoldish) May 29, 2021

Parit Buntar baru sahaja diumumkan oleh pihak kerajaan sebagai salah satu kawasan terlibat dalam pelaksanaan Perintah Kawalan Pergerakan Diperketatkan (PKPD) ekoran peningkatan kes COVID-19.

Datuk Seri Ismail Sabri Yaakob berkata, ketetapan tersebut dibuat setelah Kementerian Kesihatan (KKM) mendapati kes telah menular di semua lokaliti tersebut dengan kadar keboleh jangkitan sangat tinggi.

Mukim Parit Buntar mencatatkan 44% daripada jumlah keseluruhan kes semasa di Daerah Kerian bagi tempoh 10 Mei sehingga 23 Mei 2021.

Setelah diumumkan Malaysia bakal ‘lockdown’ pada 1 Jun nanti, orang ramai kelihatan mula memenuhi beberapa kawasan tol.

Tol Gombak Dan Sungai Besi Mula Sesak, Ada Cubaan Balik Kampung Sebelum ‘Total Lockdown’?

Pilihan Raya Negeri Sabah Punca Gelombang Baharu COVID-19 Di Malaysia, Lapor Kajian Antarabangsa


Dirakam Gagal Keluar Parkir, Pemandu Wanita Bergesel Dengan Honda Civic Jadi Bualan Ramai

Setiap bangunan menyediakan kawasan parkir bertutup serta bertingkat bagi memudahkan orang ramai meletakkan kenderaan di dalam bangunan tersebut. Namun, ada kalanya ada pemandu yang mempunyai kesukaran apabial cuba meletakkan kenderaan seperti kawasan itu.

Baru-baru ini ketika seorang lelaki dalam perjalanan mencari tempat kereta dari parkir aras bawah menaiki aras atas, dashcam keretanya telah merakam pemandu dan penumpang sebuah Proton Saga sedang melihat pada bahagian hadapan kereta tersebut.

Apabila menyedari lelaki tersebut sedang berhenti menunggu mereka keluar dari tempat letak kereta, pemandu serta penumpang Proton Saga itu segera masuk ke dalam kereta untuk meninggalkan kotak parkir tersebut.

Namun ketika pemandu wanita itu memulas stereng untuk keluar mengundur keluar, dashcam lelaki tersebut telah merakam bahagian hadapan Proton Saga itu sudah tercabut sedikit setelah bergesel dengan Honda Civic yang diletakkan pada bahagian kotak parkir sebelah kanannya.

Setelah lelaki tersebut melihat pemandu wanita itu menghadapi kesukaran untuk keluar parkir, dia mengambil keputusan untuk ‘membantu’ pemandu tersebut dengan memberikan arahan seperti seorang jurulatih pemandu.

Rakaman video itu telah menarik perhatian ramai yang memberikan pelbagai komen terhadap insiden yang berlaku tersebut. Rata-rata ramai mempertikaikan adakah pemandu wanita itu mempunyai lesen kerana kelihatan wanita tersebut ‘sangat sukar’ untuk keluar dari parkir itu sehingga tersalah arah pulas stereng, handbrake tidak diletakkan semasa cuba mengundur.

Ada juga yang mendakwa, pemandu Proton Saga yang sebenar telah bertukar dengan penumpang lain setelah dia bergesel dengan Honda Civic tersebut. Jadi, rakannya pula cuba ‘membantu’ mengeluarkan kereta tersebut. Namun, sebaliknya pula yang berlaku.

Tambah orang ramai lagi, jika masuk ke kawasan tempat letak kereta tertutup serta bertingkat, disarankan agar kita semua meletakkan kenderaan secara reverse parking. Di mana bahagian belakang kereta masuk ke dalam kotak parkir dahulu, manakala bahagian hadapan kereta pula menghadap ke jalan.

Ini kerana walaupun agak sedikit ‘menyukarkan’ untuk masuk parkir secara reverse parking, namun ia sangat memudahkan serta mempercepatkan kita semua untuk keluar daripada tempat letak kereta tersebut.

Semoga pemandu Proton Saga serta pemilik Honda Civic dapat menyelesaikan perkara ini sebaik-baiknya untuk membaiki kerosakkan yang dialami oleh kedua-dua pihak.

Dalam kisah lain pula, pihak berkuasa sedang memburu seorang lelaki yang bertindak sebagai polis trafik untuk menjaga laluan trafik untuk memberikan laluan kepada ahli konvoi ‘geng motosikal besar’.

Lagak Seperti Polis Trafik, Marshal Geng Motosikal Kuasa Tinggi Dicari Pihak Berkuasa

Rakaman Kereta Kelisa Terhimpit Antara Dua Buah Lori Undang Pertikaian Ramai

Salah Jalan Dan Tidak Mahu Mengalah, Netizen Geleng Kepala Dengar Respons Pemandu Viva


Dirakam Selamba Buang Sampah Dari Kereta, MBPP Bakal Ambil Tindakan Tegas

Pada hari Isnin lalu, seorang pengguna Facebook telah berkongsi rakaman video ‘aksi’ seorang lelaki membuang sampah dalam kuantiti yang banyak dari keretanya di kawasan tempat letak kereta awam.

Kejadian tersebut dipercayai telah berlaku di Jalan Masjid Kapitan Keling, George Town. Video yang berdurasi 3 minit itu telah mengundang ‘kemarahan’ netizen dan telah dikongsikan lebih 7,500 kali.

Perkongsian tersebut telah mendapat perhatian Majlis Bandaraya Pulau Pinang (MBPP) dan melalui satu hantaran rasmi di Facebook, pihak MBPP sangat kecewa dan memandang serius terhadap individu yang telah mengotorkan kawasan tersebut.

Tambah MBPP lagi, individu tersebut akan dikenakan tindakan di bawah Seksyen 47(1)(e) Akta Parit, Jalan dan Bangunan 1974, di mana pesalah akan menerima hukuman denda sehingga RM500 dan bagi sabitan kedua dan seterusnya, pesalah akan berdepan dengan denda sehingga RM1,000.

Pihak MBPP juga menyeru orang ramai agar menyalurkan maklumat kepada pihak Majlis Bandaraya bagi memastikan kejadian sedemikian tidak akan berulang dan memastikan persekitaran sentiasa bersih.

Perbuatan lelaki tersebut bukan sahaja mengotorkan kawasan awam tersebut, bahkan memberikan persepsi yang buruk terhadap majlis bandaraya yang bertanggungjawab menjaga kawasan terbabit.

Pada awal bulan lalu, seorang lelaki telah didenda oleh pihak berkuasa kerana membuang bungkusan ‘parcel’ di kawasan larangan membuang sampah.

Gara-Gara Buang ‘Parcel’ Di Kawasan Larangan, Lelaki Ini Didenda Oleh Pihak Berkuasa

Selamba Buang Sampah Dalam Sungai, Tindakan ‘Tiada Sivik’ Wanita Ini Buat Netizen Berang


Dirantai Tanpa Makanan Di Rumah Kosong, Tindakan Wanita Ini Selamatkan Anjing Terbiar Bikin Netizen Sebak

Baru-baru ini tular di TikTok sebuah video memaparkan keadaan menyedihkan seekor anjing yang diikat dan dibiarkan di sebuah rumah kosong tanpa sebarang makanan.

Menerusi video yang dikongsikan @juliaritanordin, anjing itu dikatakan mempunyai bulu yang cantik sebelum ini dan dia akui terkejut melihat keadaan terkini haiwan tersebut.

Kasihan melihat keadaan anjing itu, dia pun ke rumah mengambil makanan untuk diberikan kepada anjing tersebut walaupun berasa takut.

kenapa la ikat die kt sini mcmni😥😭…xdipantau…xdibg makan…#fyp #animalrescue #animallover #dog #puppy #animalrights #saveanimals #crueltyfree

♬ Sad song by piano and violin(886018) – NOVA

Selepas itu, Julia telah menghubungi pasukan penyelamat haiwan untuk membantu menguruskan anjing tersebut dan dia berasa lega apabila anjing itu sudah diselamatkan dan dikhabarkan sudah ada yang ‘adopt’ anjing terbabit.

Perkongsian tersebut telah meraih perhatian ramai orang dan menjengah ke ruangan komen, rata-rata netizen memuji tindakan pemilik video yang membantu anjing tersebut.

Bukan itu sahaja, para netizen turut berasa kasihan melihat keadaan anjing yang dibiarkan di rumah kosong dan diikat dengan rantai besi tanpa diberikan makan dan minum.

Lantaran itu, rata-rata netizen berterima kasih kepada pemilik video kerana membantu menyelamatkan anjing terbabit dan mendoakan agar murah rezeki.


Dirempuh Semasa Mahu Membelok, Peniaga Bingung Kena Saman Walaupun Van Polis Yang Langgar Belakangnya

Seorang peniaga ikan patin bingung selepas menerima surat saman apabila dia didakwa menjadi ‘punca kemalangan’ melibatkan sebuah van polis dengan Ford Ranger peniaga terbabit.

Butiran insiden itu dikongsikan oleh adik peniaga itu menerusi Twitter @itslyzaa_, di mana kedua-dua kenderaan mengalami kerosakan pada bahagian belakang (Ford Ranger) dan hadapan (van polis), berserta surat saman yang diterimanya.

Menerusi bebenang ciapan itu lagi, abangnya ada berkongsi rakaman video dashcam semasa insiden berlaku. Dalam video berdurasi 22 saat itu, lelaki itu memperlahankan kereta 4×4 di kawasan garisan berkembar (ada membuka lampu signal) untuk bersedia membelok ke kanan apabila sampai di kawasan garisan putus-putus. Kenderaan lain yang ada di belakang sudah memotong Ford Ranger itu dari kiri kerana sudah tahu ia akan membelok kanan.

Namun tidak sempat sampai di garisan putus, van polis telah merempuh bahagian belakangnya dan impak perlanggaran itu menyebabkan Ford Ranger tidak dapat dikawal lalu bergerak ke arah kanan jalan sebelum berhenti di satu kawasan lapang.

Dalam saman tulis abang i letak kenderaan dalam bahaya/halang. Ni abang i record vid dari dashcam. Sbb belum transfer ke phone lagi takut hilang. Abang i tak parking pon tepi jalan atau halang jalan. Abang i nak masuk simpang & ada bagi signal ❗ pic.twitter.com/kjb8wBzYod

Sejurus selesai menangkap gambar bukti kemalangan, peniaga itu membuat keputusan untuk membuat laporan di Balai Polis Temerloh.

Apabila bertemu dengan anggota berpangkat ‘Sarjan’ yang bertugas, Sarjan itu enggan melihat rakaman video kemalangan dengan memberi alasan van polis juga mempunyai dashcam sendiri.

Pemilik ciapan mendakwa Sarjan itu berkeras mahu ‘lepas tangan’ apabila dia meminta peniaga ikan patin itu mencari peguam untuk hadir ke mahkamah atas sebab kes kemalangan yang berlaku.

Bagaimanapun, peniaga itu enggan memanjangkan cerita, jadi dia membuat tuntuan ke atas insuran sendiri dan perniagaannya tergendala selama dua bulan untuk menunggu keretanya siap dibaik pulih.

Abang i taknak panjang cerita sampai naik mahkamah. Jadi claim lah insurance sendiri. Kereta takda sebab hantar bengkel 2bulan. Jadi perniagaan abang i terbantut sebab kereta tak ada. Habis tempoh 2bulan kereta pon keluar bari bengkel nak mulakan perniagaan macam biasa.

Namun baru-baru ini sewaktu peniaga itu sedang bersiap-siap mahu memulakan semula perniagaan, dia menerima satu panggilan untuk hadir ke Balai Polis Temerloh bagi mendapatkan surat saman.

Surat saman yang dikeluarkan telah menyebabkan ahli keluarga peniaga itu tertanya-tanya kenapa mangsa masih disaman walaupun dia dilanggar oleh van polis dan telah mengambil keputusan tidak mahu memanjangkan kes sehingga ke mahkamah.

Dalam surat saman itu juga ada meminta peniaga terbabit hadir sendiri atau melalui peguam ke Mahkamah Majistret Temerloh pada bulan Oktober nanti.

mmg kene fight mahkamah kalau nak claim tapi ramai cakap susah nak claim dari kerajaan lagi2 penguatkuasa even penguatkuasa langgar kita. semoga dipermudahkan segala urusan. inshaAllah.

— 🇲🇾 the blind side (@irwanmanan) August 26, 2022

Dalam kes macam ni biasanya memang kita kena hire lawyer and saman govt.

Tak dapat nak claim insurans polis sebab kereta polis takda insuran based on jawapan Zahid Hamidi back in 2017 bila ditanya oleh @TeoNieChing https://t.co/qiZxmEOCf9

— Datuk Jahat Hensem (@datukhensem) August 25, 2022

This would explain why i havent heard any news from the dude who terlanggar my car soon after my accident https://t.co/Fjo9UMEYbZ

— qiller (@friedsamyang) August 25, 2022

Setakat artikel ini ditulis ciapan itu telah mendapat 15.8 ribu kali perkongsian semula daripada warganet dan netizen berharap agar peniaga ikan patin itu mendapat keadilan yang saksama.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Memandu Ikut Peraturan, Lelaki Ini Bingung Dituduh Langgar Lampu Merah Oleh Polis Trafik

Dakwa Dilanggar Lari ‘Escort VIP’, Video Luahan Kekecewaan Pemilik Kereta Cetus Pertikaian Netizen

‘Mereka Sedang Bertugas’ – Polis Kelantan Tampil Jelaskan Kenapa Anggotanya Memotong Di Garisan Berkembar